**הסברי הפסוקים**

**פרשת בשלח**

**כיתה ב'1[[1]](#footnote-1)**

**המסע השני של עם ישראל.** דגשים: השראת השכינה המיוחדת על בני ישראל, בעמוד אש וענן, ושד' הולך איתם לגמרי, החסד שעשה משה עם יוסף.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{יז}!) **וַיְהִי[[2]](#footnote-2) בְּשַׁלַּח** – בשעה ששלח, כאשר שילח. **פַּרְעֹה אֶת הָעָם וְלֹא נָחָם[[3]](#footnote-3)** – הנחה אותם - הנהיג אותם **אֱלֹהִים דֶּרֶךְ אֶרֶץ פְּלִשְׁתִּים** – ממצרים אפשר להגיע לא"י דרך פלישתים צמוד לים התיכון, וזאת הדרך הכי קצרה. **כִּי קָרוֹב הוּא** – אפילו שזה קרוב למצרים, תוך עשרה ימים יכולים להגיע (אבע"ז), 'כי קרוב' זה סיבה למה כן ללכת דרך שם[[4]](#footnote-4). **כִּי אָמַר אֱלֹהִים** – בליבו, ד' חשב. **פֶּן יִנָּחֵם**  - כדי שלא יתחרט (רבינו בחיי, וכן רש"י י"ט: כ"א)[[5]](#footnote-5). **הָעָם בִּרְאֹתָם מִלְחָמָה** – כיוון שהפלשתים ירצו להילחם בהם. **וְשָׁבוּ מִצְרָיְמָה** – והם יעדיפו לחזור למצרים. עם ישראל לא רגילים במלחמות, והם עלולים לרצות לחזור (לעומת היום שאם יבואו וילחמו בנו אנחנו ישר נלחם בחזרה).[[6]](#footnote-6)

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{יח}!) **וַיַּסֵּב** – עשה להם סיבוב ארוך, וכך נכנסו מהירדן (אבע"ז).[[7]](#footnote-7) **אֱלֹהִים אֶת הָעָם דֶּרֶךְ הַמִּדְבָּר[[8]](#footnote-8) יַם סוּף[[9]](#footnote-9)** – לכיוון ים סוף. [נקרא ים סוף כי יש שם הרבה קנה סוף[[10]](#footnote-10)][[11]](#footnote-11). **וַחֲמֻשִׁים** – מצוידים עם כלי מלחמה, ע"מ לכבוש את א"י (רשב"ם), ומסתבר שהיו מתאמנים במהלך השנים עד המלחמות של כיבוש הארץ[[12]](#footnote-12). **עָלוּ בְנֵי יִשְׂרָאֵל מֵאֶרֶץ מִצְרָיִם** – ואע"פ שעלו חמושים, ורוצים להילחם, ברגע שיגיעו אויבים להילחם הם יפחדו. למה? כי הם רגילים להיות עבדים.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{יט}!) **וַיִּקַּח מֹשֶׁה אֶת עַצְמוֹת יוֹסֵף עִמּוֹ** – כל עם ישראל עסוקים בבקשת כלי כסף כמו ציוויו של ד'. אך משה הוא נזכר בהשבעה של יוסף, והולך לעשות איתו חסד. המצווה של משה היא יותר גדולה, כי כולם אמנם עשו כי ד' אמר, אבל הם הרוויחו מזה משהו, אבל משה עושה חסד לשם המצווה בלבד. **כִּי הַשְׁבֵּעַ הִשְׁבִּיעַ** – השביע את אחיו שישביעו את הדורות הבאים. **אֶת בְּנֵי יִשְׂרָאֵל לֵאמֹר** – מכאן ציטוט של יוסף: **פָּקֹד יִפְקֹד** – כאשר יזכור **אֱלֹהִים אֶתְכֶם וְהַעֲלִיתֶם אֶת עַצְמֹתַי מִזֶּה אִתְּכֶם** – והעליתם איתכם את עצמותי מכאן.

הבאנו את המדרש שמשה לא ידע היכן טמון ארונו של יוסף, ושאל את סרח בת אשר (שהיתה בקבורת יוסף. חישבנו שהיא היתה לפחות בת 210), והיא אמרה שהארון נטמן ביאור, ע"מ שהמצרים לא יקחו אותו[[13]](#footnote-13). מה עשה משה? הלך ליאור והתפלל לד' שיצא הארון. ואז אמר ליוסף – אם ארונך יתגלה אוכל לקבור אותך ואם לא לא. ואז הארון צף פתאום, ומשה סחבו. תיארנו שההלוייה של יוסף היא ההלוויה הכי נפלאה והכי גדולה שהייתה: כל עם ישראל עם הערב רב במשך 40 שנה הלכו יחד עם הארון של יוסף. יותר מזה: הארון של יוסף היה צמוד לארון הברית, וזה היה כבוד עצום ליוסף, וכך אמרו: קיים זה (יוסף) מה שכתוב בזה (בתורה). עם ישראל התאמץ מאוד לסחוב אותו כל הזמן, ואפילו היו כאלו שבגלל זה לא יכלו לעשות את הפסח, וכל זה מדין הכרת הטוב.

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{כ}!) **וַיִּסְעוּ מִסֻּכֹּת וַיַּחֲנוּ בְאֵתָם בִּקְצֵה הַמִּדְבָּר** – בתחילת במדבר (כנלע"ד). זה קרה ביום השני ליציאתם.**[[14]](#footnote-14)**

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{כא}!)כאן תיארנו את התחושה המיוחדת של עם ישראל שד' נמצא איתם בהשגחה מופלאה. **וַה' הֹלֵךְ לִפְנֵיהֶם יוֹמָם** – מידי יום ביומו במשך 40 שנה. **בְּעַמּוּד עָנָן** – עמוד מהארץ לשמים. **לַנְחֹתָם הַדֶּרֶךְ** – להנהיג אותם בדרך. **וְלַיְלָה בְּעַמּוּד אֵשׁ לְהָאִיר לָהֶם** – עמוד אש שעשה אור לכל העם. **לָלֶכֶת יוֹמָם וָלָיְלָה** – ללכת עם עמוד הענן ועמוד האש ביום או בלילה. מכאן שהיו הולכים בני ישראל גם בלילה (אבע"ז)

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{כב}!) **לֹא יָמִישׁ** – ד' לא יסיר את **עַמּוּד הֶעָנָן יוֹמָם וְעַמּוּד הָאֵשׁ לָיְלָה לִפְנֵי הָעָם** – הם היו תמיד מלווים את העם, גם בזמן חניית העם (חזקוני), שתמיד השכינה תשרה עליהם, וגם בזמן חלופת המשמרות היו שני העמודים יחד ואז סר השני, שלא יהיה רגע בלי עמוד. [הזכרנו את יהושע שעליו כתוב "לא ימיש מתוך האוהל", אומר על זה בעל הטורים – שהיה מתחיל ללמוד בבקר עוד כשהיה עמוד האש, ובערב עוד כשהיה עמוד הענן[[15]](#footnote-15).]

**החזרה לפי החירות.** דגשים: הענשת מצרים. הטיפשות של פרעה לחזור ולנסות כוחו מול ד'. ההליכה של עם ישראל אחרי ד' ביד רמה מתוך אמונה גדולה.

הקדמה: אמנם כבר המצרים נענשו על מעשיהם, אך יש עוד פעולה אחת של עונש למצרים ושל הופעת שמו של ד' בעולם. בשביל זה הקב"ה אומר לעם ישראל לחזור לכיוון מצרים, ובכך לבלבל את פרעה, שיחשבו שהם מבולבלים ואז להביאם לים ולהטביע את המצרים (אבע"ז). זהו נסיון גדול לעם ישראל להתקרב למצרים, והם עושים את רצון ד' ושבים.

פרק י"ד [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{א}!) **וַיְדַבֵּר ה' אֶל מֹשֶׁה לֵּאמֹר:**

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ב}!) **דַּבֵּר אֶל בְּנֵי יִשְׂרָאֵל וְיָשֻׁבוּ** – ויחזרו ביום השלישי, י"ז ניסן.[[16]](#footnote-16) **וְיַחֲנוּ לִפְנֵי פִּי הַחִירֹת** – ליד פי החירות, זהו מקום צר, שמשני צידיו יש הרים גבוהים, ולכן זה נראה כמו פה[[17]](#footnote-17). **בֵּין מִגְדֹּל וּבֵין הַיָּם לִפְנֵי בַּעַל צְפֹן** – ליד האליל בעל צפון, אליל זה היה נמצא בגבול מצרים, וכנראה הוא היה נראה מאוד מפחיד ומי שהיה רוצה לברוח היה רואה אותו והיה מפחד, אפילו שהוא לא יכול לעשות כלום. (המצרים חשבו שבגלל האליל אף אחד לא ברח, אבל באמת היו שם הרבה שומרים). **נִכְחוֹ**  - מולו, מול פי החירות (חזקוני). **תַחֲנוּ עַל הַיָּם** – צמוד לים סוף. למה ד' אמר להם לחזור? כדי להטעות את פרעה ואז יבוא להלחם נגדם ויטבע בים סוף, כמו שמפורט בהמשך[[18]](#footnote-18).

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ג}!)אומר ד': **וְאָמַר פַּרְעֹה** – ואז פרעה יאמר **לִבְנֵי יִשְׂרָאֵל** – על בני ישראל (כמו "אמרי לי אחותי היא", בראשית כ' יד). **נְבֻכִים הֵם בָּאָרֶץ** – כלואים, הם לא מצליחים לצאת מכאן.[[19]](#footnote-19) **סָגַר עֲלֵיהֶם הַמִּדְבָּר** – בעל צפון סגר מסביבם את המדבר, ואינם יודעים מה לעשות, כנראה שהוא חזק מהם (ספורנו).

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ד}!) **וְחִזַּקְתִּי אֶת לֵב פַּרְעֹה** – פרעה יתלבט, ואני אחזק את ליבו. **וְרָדַף אַחֲרֵיהֶם וְאִכָּבְדָה בְּפַרְעֹה** – ואהיה מכובד בגלל פרעה (כמו חזק שמנצח את החלש ומקבל מדליה, הוא מכובד בזכות החלש[[20]](#footnote-20)). **וּבְכָל חֵילוֹ** – החיילים שלו. **וְיָדְעוּ מִצְרַיִם** – המצרים שישארו בחיים. **כִּי אֲנִי ה'** – שמקיים הבטחתי ומוציא את עם ישראל ממצרים. **וַיַּעֲשׂוּ כֵן** – ד' מצווה את עם ישראל לחזור אחורה, הם לא מפחדים וחוזרים. הם עכשיו צריכים ללכת המון קילומטרים, ואעפ"כ עשו את דבר ד'[[21]](#footnote-21).

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ה}!) **וַיֻּגַּד לְמֶלֶךְ מִצְרַיִם** – יחד עם עמ"י הלכו שליחים מאת פרעה לראות שהם חוזרים אחרי 3 ימים. עברו 3 ימים ועם ישראל לא חזר. אמרו השליחים – אתם צריכים לחזור, עמ"י אומר – למה שנחזור, אנחנו לא עבדים של פרעה, אומרים השליחים – אם לא תחזרו פרעה יעניש אתכם. אומרים בנ"י – איננו מפחדים, רצים השליחים ומספרים לפרעה. **כִּי בָרַח הָעָם**  - פרעה מבין שעם ישראל בורח, שהרי עברו 3 ימים והם לא חוזרים. **וַיֵּהָפֵךְ לְבַב פַּרְעֹה וַעֲבָדָיו אֶל הָעָם** – פרעה הפך את ליבו, שינה את רצונו, שהרי אמר: "קומו צאו מתוך עמי", ועבדיו אמרו: "עד מתי יהיה זה לנו למוקש" וכעת התחרטו. **וַיֹּאמרוּ מַה זֹּאת עָשִׂינוּ כִּי שִׁלַּחְנוּ אֶת יִשְׂרָאֵל מֵעָבְדֵנוּ** – מלעבוד אותנו. כיצד שכנע פרעה את עבדיו? הוא אמר להם: אילו לקינו ונשארו עבדים שלנו או להיפך בסדר, אבל גם לקינו וגם הם יצאו?! אילו לקחו כלי הכסף שלנו וחזרו להיות עבדים בסדר, אבל גם וגם?! בנוסף אמר להם – אני אלך ראשון שלא כדרך המלכים, אני אתחלק אתכם בשלל, שלא כדרך המלכים שמקבלים חצי מכל השלל.

שלושה ילדים הציגו את דברי המדרש: משל למושל שהעניש מישהו[[22]](#footnote-22) ואמר לו: או תאכל דג מבאיש זה או תלקה 100 מלקות או תשלם מאה מנה. אכל חצי דג ולא היה מסוגל להמשיך, לקה 50 מלקות ולא היה מסוגל לקבל עוד, ואז שילם מאה מנה.

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ו}!) **וַיֶּאְסֹר אֶת רִכְבּוֹ** – קשר את הסוס בעצמו (להבדיל – כך עשו אברהם אבינו ויוסף הצדיק). **וְאֶת עַמּוֹ לָקַח עִמּוֹ** – התורה מפרטת מי מעמו לקח.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ז}!) **וַיִּקַּח שֵׁשׁ מֵאוֹת רֶכֶב בָּחוּר** – סוסים מובחרים ביותר. **וְכֹל רֶכֶב מִצְרָיִם** – ואת כל הסוסים שהיו במצרים. **וְשָׁלִשִׁם עַל כֻּלּוֹ** – עם שרים הממונים על כל החייל הזה. הזכרנו שבעלי הסוסים האלו היו ה'יראים' של מצרים, כפי שכתוב במכת ברד "הירא את דבר ד' הניס...".

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ח}!) **וַיְחַזֵּק ה' אֶת לֵב פַּרְעֹה מֶלֶךְ מִצְרַיִם** – פרעה התלבט, וד' חיזק את ליבו. **וַיִּרְדֹּף אַחֲרֵי בְּנֵי יִשְׂרָאֵל וּבְנֵי יִשְׂרָאֵל יֹצְאִים בְּיָד רָמָה** – בגבורה גדולה, שכולם שמעו עליה. לא כעבדים אלא כבני חורין. בתופים ובמחולות בשירי הודיה לד'. ואף שחזרו לאחור המשיכו להודות לד'. וכן הלכו לאט ולא כבורחים (העמ"ד).

**הפחד של עם ישראל מן המצרים.** דגשים: התפילה של עם ישראל אל ד' בעת צרה. הרגעת משה את העם, אף הרשעים שבהם.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ט}!) **וַיִּרְדְּפוּ מִצְרַיִם אַחֲרֵיהֶם וַיַּשִּׂיגוּ אוֹתָם** – פגשו אותם **חֹנִים עַל הַיָּם** מי רדף? **כָּל סוּס רֶכֶב פַּרְעֹה וּפָרָשָׁיו** – האנשים שנמצאים על הסוס. **וְחֵילוֹ** – אפה פגשו אותם? **עַל פִּי הַחִירֹת לִפְנֵי בַּעַל צְפֹן:**

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{י}!) **וּפַרְעֹה הִקְרִיב** – התקרב (אונקלוס), מהלשון 'הקריב' אנו לומדים שפרעה התאמץ להיות הראשון שהולך, שלא כדרך המלכים שהולכים אחרונים. **וַיִּשְׂאוּ בְנֵי יִשְׂרָאֵל אֶת עֵינֵיהֶם וְהִנֵּה מִצְרַיִם נֹסֵעַ אַחֲרֵיהֶם** – לשון יחיד, לפעמים הרשעים מתאגדים כאילו הם איש אחד. **וַיִּירְאוּ מְאֹד** – עד עכשיו עם ישראל לא פחד, אבל עכשיו כשהם רואים את מי שהיה אדון שלהם עומד להורגם הם מפחדים (חזקוני), כמו שאמר ד' בתחילת הפרשה: "פן ינחם העם בראותם מלחמה". [משל ליונה שברחה מנץ וישבה על נקיק סלע ומצאה שם נחש, ולא יודעת אנה תברח. מוסף רש"י]. **וַיִּצְעֲקוּ בְנֵי יִשְׂרָאֵל אֶל ה'** – בני ישראל יודעים שד' הוא זה שיכול להציל אותם, כמו שקרה עד היום, לכן הם צועקים ומתפללים אל ד'.[[23]](#footnote-23)

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{יא}!) **וַיֹּאמְרוּ אֶל מֹשֶׁה** – היו אנשים רשעים שלא האמינו ביכולתו של ד' (אולי היו אלו דתן ואבירם, משכיל לדוד ברש"י) והם לא התפללו אלא אמרו: (רמב"ן, תירוץ ראשון). **הַמִבְּלִי אֵין** – האם בגלל שאין מספיק (בלי ואין – כפילות, רשב"ם[[24]](#footnote-24)). **קְבָרִים בְּמִצְרַיִם לְקַחְתָּנוּ לָמוּת בַּמִּדְבָּר** – שהרי כעת יהרגו אותנו המצרים (וגם לולי המצרים היינו מתים ברעב, שהרי במדבר אין אוכל מספיק ל60 ריבוא. ספורנו ועוד). **מַה זֹּאת עָשִׂיתָ לָּנוּ לְהוֹצִיאָנוּ מִמִּצְרָיִם** – היה עדיף כבר שהיינו מתים במצרים.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{יב}!) **הֲלֹא** – הרי **זֶה הַדָּבָר אֲשֶׁר דִּבַּרְנוּ אֵלֶיךָ בְמִצְרַיִם לֵאמֹר** – שאמרנו "ירא ד' עלכם וישפוט", והיו אלו הרשעים שבעם ישראל, דתן ואבירם, כמו שאמרנו שם. **חֲדַל מִמֶּנּוּ** – תעזוב אותנו. **וְנַעַבְדָה אֶת מִצְרָיִם כִּי טוֹב לָנוּ עֲבֹד אֶת מִצְרַיִם מִמֻּתֵנוּ בַּמִּדְבָּר** – מאשר שנמות במדבר. ודאי שרוב עם ישראל, אף שפחדו כאבו מאוד לשמוע אמירה כזאת - הרי ד' איתנו, והוא מציל אותנו מכל הצרות..[[25]](#footnote-25)

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{יג}!) **וַיֹּאמֶר מֹשֶׁה אֶל הָעָם** – משה מצליח לשכנע ולרומם את העם. **אַל תִּירָאוּ** – אל תפחדו. **הִתְיַצְבוּ** – תעמדו, בגבורה גדולה. **וּרְאוּ אֶת יְשׁוּעַת ה'** – הישועה והגאולה של ד'. **אֲשֶׁר יַעֲשֶׂה לָכֶם הַיּוֹם** – לא יקח לזה הרבה זמן, כפי שלקח גאולת מצרים שהיה במשך שנה, אלא היום תגאלו (אוה"ח). **כִּי אֲשֶׁר רְאִיתֶם אֶת מִצְרַיִם הַיּוֹם** – מה שראיתם את מצרים זה רק היום. **לֹא תֹסִיפוּ לִרְאֹתָם עוֹד עַד עוֹלָם** – כשיצאתם ממצרים עוד היה להם אפשרות להחזיר אתכם, אך אחרי המכה הזאת, כבר אין סיכוי שהם ינסו עוד להילחם נגדכם, הם יהפכו לעם חלש ומסכן, ולא תראו אותם עוד עד עולם[[26]](#footnote-26).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{יד}!) **ה' יִלָּחֵם לָכֶם** – בשבילכם. **וְאַתֶּם תַּחֲרִישׁוּן** – תשתקו[[27]](#footnote-27), אינכם צריכים עוד להתפלל, כי שמעתי אל תפילתכם. (ע"פ אבע"ז ורש"י בשיר השירים. וכן נראה בתיב"ע).[[28]](#footnote-28)

**קריעת ים סוף.** דגשים: הנס המופלא שנעשה. הדאגה הגדולה של ד' לעם ישראל. הרשעות של המצרים והכבדת ד' את ליבם עד כדי התאבדות.

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{טו}!)**וַיֹּאמֶר ד' אֶל מֹשֶׁה מַה תִּצְעַק אֵלָי** – למה אתה מתפלל אלי. זה לא זמן לתפילות ארוכות, התפילה התקבלה. (ע"פ המדרש. ובצורות שונות במפרשים).[[29]](#footnote-29) **דַּבֵּר אֶל בְּנֵי יִשְׂרָאֵל וְיִסָּעוּ** – ימשיכו ליסוע לכיוון הים, כי הים אינו משמש בתור מכשול.[נראה לומר שעם ישראל לא היו ממש צמודים לים, ועד חצות ליל הם המשיכו ללכת לכיוון הים, ובחצות הים נבקע].

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{טז}!)**וְאַתָּה הָרֵם אֶת מַטְּךָ** – למעלה. **וּנְטֵה אֶת יָדְךָ עַל הַיָּם** – ואז תטה את היד עם המטה לכיוון הים (אך לא שיגע בים, אבע"ז). **וּבְקָעֵהוּ** – תחצה אותו לשתים. **וְיָבֹאוּ בְנֵי יִשְׂרָאֵל בְּתוֹךְ הַיָּם בַּיַּבָּשָׁה** – הים יהפך ליבשה, ולכן כאשר הם ילכו ב'תוך הים' – במקום שאמור להיות ים יהיה להם יבשה.

[**(יז)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{יז}!)**וַאֲנִי הִנְנִי מְחַזֵּק אֶת לֵב מִצְרַיִם וְיָבֹאוּ אַחֲרֵיהֶם** – שהרי המצרים כבר יבינו שברור שד' נלחם בשביל עם ישראל, ובכל זאת הם יכנסו כי ד' יחזק את ליבם. **וְאִכָּבְדָה בְּפַרְעֹה** – אהיה מכובד על ידי פרעה **וּבְכָל חֵילוֹ בְּרִכְבּוֹ וּבְפָרָשָׁיו:**

[**(יח)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{יח}!)**וְיָדְעוּ מִצְרַיִם** – הַמִּצְרִים שנשארו בְּמִצְרַיִם (ספורנו). **כִּי אֲנִי ד' בְּהִכָּבְדִי** – כשאהיה מכובד. **בְּפַרְעֹה בְּרִכְבּוֹ וּבְפָרָשָׁיו:**

[**(יט)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{יט}!)**וַיִּסַּע מַלְאַךְ הָאֱלֹהִים** – שליח של ד'[[30]](#footnote-30). **הַהֹלֵךְ לִפְנֵי מַחֲנֵה יִשְׂרָאֵל וַיֵּלֶךְ מֵאַחֲרֵיהֶם** – מיהו השליח? הענן, כפי שהתורה מפרטת. (בדומה לזה ברשב"ם). **וַיִּסַּע עַמּוּד הֶעָנָן מִפְּנֵיהֶם וַיַּעֲמֹד מֵאַחֲרֵיהֶם:[[31]](#footnote-31)**

[**(כ)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{כ}!)**וַיָּבֹא** – עמוד הענן. **בֵּין מַחֲנֵה מִצְרַיִם וּבֵין מַחֲנֵה יִשְׂרָאֵל** – כששקעה החמה לא עלה עמוד הענן כדרכו בכל יום, אלא הפעם היה לו תפקיד להחשיך למצרים, ולהפריד בין המחנות. **וַיְהִי הֶעָנָן וְהַחֹשֶׁךְ** – הענן עשה חושך למצרים (עמוד הענן הסתיר את האור של עמוד האש, וכך נהיה להם חושך[[32]](#footnote-32). ולפי זה נראה שעמוד הענן היה על כל רחבן של המחנות). **וַיָּאֶר אֶת הַלָּיְלָה** – עמוד האש האיר את הלילה לעם ישראל. **וְלֹא קָרַב זֶה אֶל זֶה כָּל הַלָּיְלָה** – המחנה של המצרים לא קרב למחנה של עם ישראל כל הלילה, כי עמוד הענן לא איפשר למחנה מצרים לעבור. כשראו המצרים את עם ישראל, התחילו בשנאתם הגדולה לזרוק עליהם אבנים גדולות ולירות עליהם חיצים. אך הקב"ה ברחמיו העביר את עמוד הענן בין שני המחנות וכך הענן קיבל את כל האבנים[[33]](#footnote-33). המצרים ראו שאצלם יש חושך עצום (כמו במכת חושך, כמו שהזכרנו שזה היה היום השביעי למכת חושך), וראו מבעד לחושך שיש לבני ישראל אור גדול (רמב"ן[[34]](#footnote-34)). המצרים הרשעים, אפילו שראו בחוש איך ד' עוזר ואוהב את עם ישראל, המשיכו וניסו להלחם נגד עם ישראל. הבאנו את המדרש: משל לבן שבאו זאבים מפה ולסטים מפה והרים אותו על הכתפיים וכו').

[**(כא)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{כא}!)**וַיֵּט מֹשֶׁה אֶת יָדוֹ עַל הַיָּם** – ומאז התחיל תהליך קריעת ים סוף: בתחילה - **וַיּוֹלֶךְ ד' אֶת הַיָּם** – ד' הוליך בים. **בְּרוּחַ קָדִים עַזָּה** – רוח מזרחית חזקה[[35]](#footnote-35). **כָּל הַלַּיְלָה** – עד חצות לילה, אז הייתה קריעת ים סוף (ע"פ אוה"ח). **וַיָּשֶׂם אֶת הַיָּם לֶחָרָבָה** – לְיַבָּשָׁה יְבֵשָׁה.[[36]](#footnote-36). **וַיִּבָּקְעוּ הַמָּיִם** – אחרי שהיתה רוח קדים והמים הוקפאו, שאר המים נבקעו לשנים. נס מופלא מאוד.

[**(כב)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{כב}!)**וַיָּבֹאוּ בְנֵי יִשְׂרָאֵל בְּתוֹךְ הַיָּם בַּיַּבָּשָׁה** – הם הלכו בתוך הים והרגישו ממש יבשה[[37]](#footnote-37), אפילו טיט ובוץ לא היה (אוה"ח). הזכרנו את המדרש שנחשון בן עמינדב היה הראשון שהעיז להיכנס למים אף שעדיין לא נבקעו המים (כי מאז שמשה הטה ידו על הים היה רק רוח קדים), אך הוא היה בטוח שהמים יבקעו, כי האמין בד'. ורק כשהמים הגיעו לחוטמו בקע ד' את הים. **וְהַמַּיִם לָהֶם חוֹמָה** – כמו חומה. **מִימִינָם וּמִשְּׂמֹאלָם**[[38]](#footnote-38) – התלמידים הזכירו את המדרש שהיו פירות.

**טביעת המצרים בים סוף.** דגשים: העונש הגדול שמגיע למצרים.

[**(כג)**](file:///C:\תורת%20אמת%20-%20352\Temp\his_temp_1_2.htm#שמות פרק-יד-{כג}!)**וַיִּרְדְּפוּ מִצְרַיִם וַיָּבֹאוּ אַחֲרֵיהֶם כֹּל סוּס פַּרְעֹה** – כל הסוסים של פרעה (וכתוב 'סוס' ולא סוסים להראות שהכל נחשב כמו סוס אחד, שקל לנצחו.) **רִכְבּוֹ וּפָרָשָׁיו אֶל תּוֹךְ הַיָּם** – זה דבר שקשה להבין, הרי המצרים ראו את הנס הכי גדול שיכול להיות – ים עצום וגדול נבקע לשנים. ואת זה ד' עושה בשביל להציל את עם ישראל. איך הם מעלים בדעתם להיכנס לתוך הים?! פשוט ד' הקשה את ליבם.[[39]](#footnote-39)

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{כד}!) **וַיְהִי בְּאַשְׁמֹרֶת הַבֹּקֶר[[40]](#footnote-40)** – בחלק השלישי של הלילה. **וַיַּשְׁקֵף ה'** - ד' הביט **אֶל מַחֲנֵה מִצְרַיִם**  - אך לא הבטה רגילה, אלא במטרה להעניש, ע"י מה? **בְּעַמּוּד אֵשׁ וְעָנָן** – עמוד הענן הפך את האדמה לטיט, אח"כ עמוד האש חימם את האדמה (בוץ מתחמם יותר מסתם מים), ומהחום נפלו הטלפיים של הסוסים (יש לסוסים ציפורן עליה הוא דורך, על ידי החום הציפורן נתלשת מן הרגל, ובלי הציפורן הזאת קשה לסוס לדהור, רש"י כפשוטו, וצ"ב). **וַיָּהָם אֵת מַחֲנֵה מִצְרָיִם** – ד' עשה מהומה. ד' בלבל את המצרים, נהיו קולות חזקים מאוד, וזה בלבל את המצרים, הם לא ידעו לאן ללכת ומה קורה איתם.

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{כה}!) **וַיָּסַר אֵת אֹפַן מַרְכְּבֹתָיו** – החום של עמוד האש שרף את הגלגלים, הסוסים המשיכו ללכת, העגלות נגררו והחיילים עפו מצד לצד. **וַיְנַהֲגֵהוּ בִּכְבֵדֻת** – הוא הנהיג את החיל בכבדות, הסוסים הלכו לאט. **וַיֹּאמֶר[[41]](#footnote-41) מִצְרַיִם** – אנשי מצרים אמרו. **אָנוּסָה** – אברח **מִפְּנֵי יִשְׂרָאֵל כִּי ה' נִלְחָם לָהֶם** – בשבילם. **בְּמִצְרָיִם** – ד' נלחם בנו.[[42]](#footnote-42)

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{כו}!) **וַיֹּאמֶר ה' אֶל מֹשֶׁה נְטֵה אֶת יָדְךָ עַל הַיָּם** – שאל אחד הילדים: עם מטה או בלי מטה? עשינו הצבעה, רובם סברו שעם מטה! שהרי כך למדנו בעבר שכתוב יד והכוונה במטה. אשמח לשמוע אם משהו יודע[[43]](#footnote-43). **וְיָשֻׁבוּ הַמַּיִם** – ויחזרו המים למצבם הראשון. **עַל מִצְרַיִם** – על אנשי מצרים. **עַל רִכְבּוֹ וְעַל פָּרָשָׁיו:**

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{כז}!) **וַיֵּט מֹשֶׁה אֶת יָדוֹ עַל הַיָּם וַיָּשָׁב הַיָּם לִפְנוֹת בֹּקֶר** – קצת לפני הבקר. **לְאֵיתָנוֹ** - לחוזקו, לזרימתו החזקה, כפי שהיה בתחילה. **וּמִצְרַיִם נָסִים לִקְרָאתוֹ** – המצרים ברחו, אך מרוב בהלה, במקום לברוח ממנו הם ברחו אליו. כמו מי שבורח מאריה ונכנס לתוך פיו (מדרש, איני מבין מה הציור, הרי הים בא אליהם מלמעלה). **וַיְנַעֵר ה' אֶת מִצְרַיִם בְּתוֹךְ הַיָּם** – כיצד לא שחו המצרים (אוה"ח)? ד' ניער אותם מלמעלה למטה. הזכרנו שהם לא מתו ישר, כדי שיסבלו יותר, ויענשו על חטאם (מדרש וינער - כנער).

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{כח}!) **וַיָּשֻׁבוּ הַמַּיִם** – המים חזרו למצבם הראשון. **וַיְכַסּוּ אֶת הָרֶכֶב וְאֶת הַפָּרָשִׁים לְכֹל חֵיל פַּרְעֹה** – את (רמב"ן) כל החיילים של פרעה. **הַבָּאִים אַחֲרֵיהֶם** – אחרי הרכב והפרשים (ספורנו) **בַּיָּם לֹא נִשְׁאַר בָּהֶם עַד אֶחָד** – אפילו אחד. הבאנו את הגמ' בברכות "עד ועד בכלל או עד ולא עד בכלל". לדוגמא: למדנו עד פסוק ה' – 'עד' זה כולל פסוק ה' או לא כולל? כך גם כאן אפשר להסביר שלא נשאר אפילו אחד (אבע"ז), ואפשר להסביר שאחד נשאר. ומיהו? זה פרעה, שיוכל לספר למצרים ולכל העולם את כל הניסים שהיו בים סוף (דעת זקנים מבעלי תוס').

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{כט}!) **וּבְנֵי יִשְׂרָאֵל הָלְכוּ בַיַּבָּשָׁה בְּתוֹךְ הַיָּם** – בזמן שהמים חזרו על המצרים, באותו זמן הלכו בנ"י בתוך הים. המים חזרו למצבם הראשון רק אפה שבנ"י עוד לא הלכו (ספורנו, אברבנאל ועוד, ודלא כבמדרש). **וְהַמַּיִם לָהֶם חֹמָה מִימִינָם וּמִשְּׂמֹאלָם** – בטעמי בית הכנסת.

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{ל}!) **וַיּוֹשַׁע ה' בַּיּוֹם הַהוּא אֶת יִשְׂרָאֵל מִיַּד מִצְרָיִם וַיַּרְא יִשְׂרָאֵל אֶת מִצְרַיִם מֵת עַל שְׂפַת הַיָּם** – הקב"ה הוציא את כל המצרים לים (בדרך כלל לוקח להם כמה ימים לצאת, ויוצאים מכל מיני מקומות, כאן כל המצרים יצאו ישר, ויצאו במקום אחד שעם ישראל יוכלו לראותם). למה? א. כדי שלא יהיו כאלו מעם ישראל שיחשבו שהמצרים יצאו מהצד השני. ב. כדי שעם ישראל יוכלו לקחת את כל הביזה של מצרים.

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יד-{לא}!) **וַיַּרְא יִשְׂרָאֵל אֶת הַיָּד הַגְּדֹלָה** – את הגבורה הגדולה (רש"י) והמכה הגדולה (אבע"ז), המצרים לקו פי 5 ממה שלקו בעשרת המכות. בקריעת ים סוף עשה להם ד' מכות רבות ומשונות (הגדה של פסח ומדרש הגדול) **אֲשֶׁר עָשָׂה ה' בְּמִצְרַיִם וַיִּירְאוּ הָעָם אֶת ה'** – יראת הרוממות. כמו יראה מרב גדול, לא פחד שמא יעשה לו משהו. **וַיַּאֲמִינוּ בַּה' וּבְמֹשֶׁה עַבְדּוֹ** – האמינו שכל מה שמשה אומר הכל מד'. כמובן גם עד עכשיו האמינו, אבל עכשיו גדלה אמונתם עוד ועוד (ראב"ם). וכפי שנלמד הגיעו לדרגות גבוהות של נבואה מופלאה, שלא זכה אליה אפילו הנביא הגדול יחזקאל, וכאן אפילו שפחה זכתה לזה. אשרי עין ראתה כל אלו!

**שירת הים.** דגשים: המדרגה הנעלה שהגיעו אליה עם ישראל בזמן שירת הים. ראתה שפחה וכו'. הציפיה של עם ישראל להגיע לבית המקדש. ההודאה לד' על הניסים שעשה. הגודל המיוחד של היום המיוחד הזה.

כהקדמה לשירת הים עצרנו את התפילה לפני ק"ש ודיברנו על חלקי התפילה: ברכות השחר בקומנו בבקר. ק"ש ותפילה. באופן מהותי הק"ש והתפילה לא קשורים, אלא כיוון שיש ברכות ק"ש שם מוזכרת גאולת מצרים, רצו לסמוך גאולה לתפילה. [בגאולה אנו כאילו דופקים למלך והוא יוצא לקראתנו, ולא שייך שנלך לדרכינו, אלא ישר אנו ממשיכים ומבקשים את בקשות התפילה. מ"ב קי"א]. אך כהכנה לתפילה אנו רוצים להודות ולהלל ולשבח את ד' על כל הטובות שגמל עם העולם כולו ועם עם ישראל. זה נקרא "פסוקי דזמרא". לפני פסוקי דזמרא ואחריהם יש ברכה. באמצע אסור לדבר. סיום השבחים שאנו משבחים את ד' זה קריעת ים סוף. הקראנו את המ"ב (סימן נ"א) שכותב שיש להגיד את שירת הים בשמחה ולהרגיש כאילו עבר בים. הוספנו שיש שעומדים בקריאת התורה בזמן שירת הים (והאשכנזים גם כל יום בשירת הים בתפילה). לאחר הקדמה זאת ברכנו "ברוך שאמר", שירת הים, ו"ישתבח". [עשינו סקירה על התאריכים: יום א' – הלכו לסוכות. יום ב' – לאיתם. יום ג' – לפני פי החירות, יום ד' – הודיעו לפרעה, ימים ה' ו' – המצרים רדפו, אור לז' – קריעת ים סוף, בבקר יום השביעי – אמרו שירה.]

פרק ט"ו [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{א}!) **[[44]](#footnote-44)אָז יָשִׁיר מֹשֶׁה[[45]](#footnote-45) -** אז, כשראה משה את הנס הגדול שר משה (רמב"ן). **וּבְנֵי יִשְׂרָאֵל אֶת הַשִּׁירָה הַזֹּאת לַה'** – כאשר רוצים מאוד להודות, אז אומרים את דברי ההודיה בצורה של 'שיר'[[46]](#footnote-46). שיר שונה מתפילה או מדיבור בניסוח המיוחד וכן בצורת הכתיבה[[47]](#footnote-47). **וַיֹּאמְרוּ לֵאמֹר** – כל עם ישראל שרו את השירה הזאת יחד, כאדם אחד (אוה"ח, וכשיטת רבי נחמיה בסוטה ל:). הם לא הכינו לפני כן את השירה, אלא הגיעו לדרגה כזאת של נבואה, שכולם אמרו בדיוק אותם מילים[[48]](#footnote-48). חזרנו על מה שכתוב "ראתה שפחה על הים מה שלא ראה יחזקאל בן בוזי". **אָשִׁירָה לַה' כִּי גָאֹה גָּאָה** – שהתגאה על הגאוותנים. ('התגאה' פירושו התרומם על הגאוותנים, כמו שיש בים גאות ושפל). **סוּס וְרֹכְבוֹ רָמָה בַיָּם** – השליך בתוך הים. הזכרנו את דברי רש"י שהיו הסוס ורוכבו מחוברים זה לזה. הזכרנו שוב את הלשון 'סוס' ולא 'סוסים', כי הם נחשבים כמו סוס אחד (רבנו בחיי).

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{ב}!) **עָזִּי** – העז (הכח) של ד'. **וְזִמְרָת יָהּ** – והזמרה (הנקמה) של ד'**. וַיְהִי לִי לִישׁוּעָה -** היה לי לישועה. כלומר – הכח של ד', ומה שד' מזמר את הרשעים, כלומר – כורת אותם כמו מזמרה – הוא זה שהושיע אותנו מהצרה הגדולה שהיינו נתונים בה.. **זֶה אֵלִי** – מכאן למדנו ש"ראתה שפחה על הים...", הנס היה כל כך גדול שממש הרגישו כאילו הם רואים את ד' – הם ראו את אהבתו הגדולה אליהם[[49]](#footnote-49). **וְאַנְוֵהוּ –** אספר נויו (יופיו) ושבחו של ד'. להראות כמה ד' עושה מעשים טובים ויפים. **אֱלֹהֵי אָבִי** – הוא האלוקים של האבות שלי, שאוהב אותם ובחר בהם. **וַאֲרֹמְמֶנְהוּ** – אספר בשבחו, שיהיה מרומם על כולם.

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{ג}!) **ה' אִישׁ מִלְחָמָה** – בעל מלחמה, אדון ושליט על המלחמות, כי תמיד הוא מנצח. **ה' שְׁמוֹ** – ובכך יתפרסם שמו בכל העולם (אבע"ז)[[50]](#footnote-50).

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{ד}!) **מַרְכְּבֹת פַּרְעֹה וְחֵילוֹ** – וכל חייליו. **יָרָה בַיָּם** – השליך (לכן מי שמשליך חץ נקרא 'יורה', וכן מי שיורה כדור). **וּמִבְחַר שָׁלִשָׁיו** – המובחרים שבשרים שלו[[51]](#footnote-51). **טֻבְּעוּ בְיַם סוּף[[52]](#footnote-52):**

**[(ה)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-טו-{ה}!) תְּהֹמֹת יְכַסְיֻמוּ** – המים העמוקים יכסו את המצרים. **יָרְדוּ בִמְצוֹלֹת** – המצרים ירדו לעומק הים (אונקלוס). **כְּמוֹ אָבֶן** – שיורדת לעומק (לעומת בלון).

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{ו}!) **יְמִינְךָ ה'** – היד החזקה של ד', כלומר הפעולות שד' פועל. **נֶאְדָּרִי בַּכֹּחַ** – יש לה כח אדיר, כלומר כח מאוד חזק ועצום[[53]](#footnote-53) (רד"ק). **יְמִינְךָ ה' תִּרְעַץ אוֹיֵב** – והיא שוברת את האויב בכל הדורות.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{ז}!) **וּבְרֹב גְּאוֹנְךָ** – ובכוחך הגדול והרם. **תַּהֲרֹס קָמֶיךָ** –תשבור (אונקלוס) את מי שקם נגדך להזיק לך. הקשינו – הרי הם קמו להזיק לעם ישראל ולא לד'? מכאן למדו חז"ל שמי שרוצה לפגוע בעם ישראל נחשב שהוא רוצה לפגוע בד'. **תְּשַׁלַּח חֲרֹנְךָ** – וּכְשֶׁתִּשְׁלַח את הכעס שלך (כמו "וחרה אף") על המעשים הרעים של המצרים ועל כך שפוגעים בעם ד'. **יֹאכְלֵמוֹ כַּקַּשׁ** – והכעס הזה יכלה אותם במהירות, כמו אש ששורפת קש תוך שניות.

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{ח}!) **וּבְרוּחַ אַפֶּיךָ** – על ידי הכעס של ד' על מעשי המצרים יצא רוח[[54]](#footnote-54) חמה. כשיש כעס גדול יוצא מהאף רוח, לכן כעס מתבטא דווקא באף (כמובן אין לד' ח"ו אף, אלא שזהו דרך ביטוי שאנחנו יכולים להבין). **נֶעֶרְמוּ מַיִם** – המים נערמו לערימה, נהפכו לגוש אחד, חומה משני הצדדים. זה נעשה כאילו מהחום של הרוח שֶׁיִּבֵּשׁ את המים[[55]](#footnote-55). **נִצְּבוּ כְמוֹ נֵד** – נעמדו כמו עמוד, כמו חומה. **נֹזְלִים**  - המים (שבדרך כלל הם נוזלים, אבע"ז). **קָפְאוּ תְהֹמֹת** – המים קפאו כמו קרח (דעת זקנים וספורנו), כפי שלמדנו על מנת שיהיה הים מישור ולא ירידה.[[56]](#footnote-56) **בְּלֶב יָם** – במרכז ובאמצע הים[[57]](#footnote-57).

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{ט}!) **אָמַר אוֹיֵב** – אמר פרעה לעמו: **אֶרְדֹּף אַשִּׂיג** – נרדוף אחר עם ישראל ונשיג אותם. **אֲחַלֵּק שָׁלָל** – אני אתחלק אתכם בשלל, ולא אקח לי מה שאני רוצה כדרכם של מלכים. **תִּמְלָאֵמוֹ נַפְשִׁי** – נפשי תמלא מהם, הנפש זה הרצון, והכוונה: אני אהיה מרוצה מכל השלל שאקבל**. אָרִיק חַרְבִּי** – אשלוף את חרבי (הנדן נהיה ריק). **תּוֹרִישֵׁמוֹ יָדִי** – וארושש את עם ישראל מכל מה שיש להם, ובכך יהיו עניים.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{י}!) **נָשַׁפְתָּ בְרוּחֲךָ** – נשפת[[58]](#footnote-58) ברוח שלך[[59]](#footnote-59). **כִּסָּמוֹ יָם** – ואז הים כיסה אותם**. צָלֲלוּ** – טבעו עמוק עמוק (במצולה) **כַּעוֹפֶרֶת** – סוג של מתכת כבדה שצוללת מהר. **בְּמַים אַדִּירִים** – במים החזקים והתקיפים (אונקלוס)[[60]](#footnote-60). שמנו לב שאחרי המילה "במים" יש טיפחא שהוא טעם מפסיק, לכן אמרנו שאפשר להסביר שהאדירים – כלומר המצרים שלכאורה הם גיבורים, צללו כמו עופרת (מ"ב). הבאנו את המדרש שהרשעים הגדולים טבעו כקש - לאט לאט, הבינונים כאבן, והכשרים מהר כעופרת.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{יא}!) **מִי כָמֹכָה בָּאֵלִם ה'** – אין מישהו שהוא כמוך בכל החזקים (אונקלוס. כמו "מי כמוך בעל גבורות...". ובדומה לזה "אין כאלוקינו... מי כאלוקינו"). **מִי כָּמֹכָה נֶאְדָּר בַּקֹּדֶשׁ** - אין עוד כמוך אדיר וגדול בקדושה (כ"נ ברמב"ן). **נוֹרָא תְהִלֹּת** – ואנו יראים מלספר את תהילותך, בגלל גדלותך. שאנו חוששים שנגיד מעט מידי מהתשבחות. סיפרנו על אותו אחד שאמר "האל הגדול הגבור והנורא והאדיר והעזוז והיראוי החזק והאמיץ והודאי והנכבד" ואמר לו אותה ר' חנינא – "סיימתינהו לכולהו שבחי דמרך"[[61]](#footnote-61) אין הכוונה שלא נספר בשבחי הבורא, אלא נעשה זאת מתוך יראה גדולה. **עֹשֵׂה פֶלֶא** – עושה ניסים ונפלאות, דברים שאינם כדרך הטבע (ספורנו)..

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{יב}!) **נָטִיתָ יְמִינְךָ** – היטת את ידך. **תִּבְלָעֵמוֹ אָרֶץ** – ודי היה בפעולה קטנה בשביל שהארץ תבלע את המצרים.[[62]](#footnote-62) כמו מישהו שמזיז את היד ושובר כלי זכוכית. איזה ארץ בלעה את המצרים? צריך לומר שאחרי שנפלטו מן הים נקברו באדמה (רמב"ן).

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{יג}!) **נָחִיתָ בְחַסְדְּךָ עַם זוּ גָּאָלְתָּ**  - את העם הזה שגאלת הנהגת בחסד, בעמוד אש וענן (אבע"ז) (היה יכול הקב"ה להוציא אותנו ממצרים אך בלי לדאוג לצרכים שלנו. כמו אחות בבית חולים שיכולה לטפל בחולה בכל מה שהוא צריך אך לא לשים לב אם כואב לו או קר לו). **נֵהַלְתָּ בְעָזְּךָ** – הנהגת (כמו מנהל) את עמך ישראל בגבורה ממצרים, וכל זה בשביל מה? (ספורנו) **אֶל נְוֵה קָדְשֶׁךָ** – המטרה להגיע אל בית המקדש, שזה נווה הקודש, (נווה = בית, אונקלוס).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{יד}!) **שָׁמְעוּ עַמִּים יִרְגָּזוּן** – כל העמים נבהלו כששמעו על כוחו של ד' בקריעת ים סוף, (כמו שאם פתאום השולחן יתרומם אנחנו נבהל). **חִיל אָחַז** – פחד תפס את **יֹשְׁבֵי פְּלָשֶׁת** – את הפלישתים, במיוחד אותם, כי עם ישראל הולך לעבור באיזור שלהם[[63]](#footnote-63).

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{טו}!) **אָז נִבְהֲלוּ אַלּוּפֵי אֱדוֹם** – הגיבורים של אדום פחדו. **אֵילֵי מוֹאָב** – את החזקים של מואב. **יֹאחֲזֵמוֹ רָעַד** – יתפוס פחד, הם ירעדו מרוב פחד. כל אלו העמים הסמוכים לארץ כנען, ולכן הם מתמלאים ביותר פחד בעם ישראל (רשב"ם). **נָמֹגוּ כֹּל יֹשְׁבֵי כְנָעַן** – נמס ליבם מפחד ונהפך להיות כמו מים (הפוך מ- לב קשה כאבן). הביטוי 'נמוגו' מבטא פחד יותר גדול, ולמה? כי עם ישראל מגיע אליהם וכובש אותם. ראינו את דברי רחב שהעולם שמע את קריעת ים סוף והוא נמוג. וכן שנמוג ליבם כשחצו את הירדן. דיברנו על יושבי אדום ומואב שהפחד שלהם היה גם קנאה על עם ישראל – למה דווקא אתם זכיתם שד' כל כך אוהב אתכם ודואג לכם, הרי גם אנחנו מזרע אברהם (אדום), או מזרע לוט אחי אברהם (מואב). ע"פ גו"א ברש"י.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{טז}!)מכאן עם ישראל התפלל לד': **תִּפֹּל עֲלֵיהֶם אֵימָתָה** – סוג של פחד **וָפַחַד** – יהי רצון הכנענים (רמב"ן) והעמים שמסביב (אבע"ז) יתמלאו בפחד ולא יפריעו לנו להיכנס לארץ. **בִּגְדֹל זְרוֹעֲךָ יִדְּמוּ כָּאָבֶן** – כשיראו את היד הגדולה שלך ישתקו כמו אבן, ולא יעזו לעשות כלום **עַד יַעֲבֹר עַמְּךָ ה' עַד יַעֲבֹר עַם זוּ קָנִיתָ** – העם שקנית אותם שיהיו שלך[[64]](#footnote-64), [מראה אהבת ד' אלינו, כמו משהו שמישהו קונה בהמון כסף והוא מאוד אוהב אותו[[65]](#footnote-65)]. עד שהם יעברו את הירדן לכיוון א"י.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{יז}!) **תְּבִאֵמוֹ** – תביא אותם. **וְתִטָּעֵמוֹ** – ותיטע אותם נטיעה קבועה לעולם (ספורנו). נזכרנו ב'הצגה' בה ראינו שעם ישראל מתפתח רק בא"י, כמו נטיעה שניטעת במקום המתאים לה (מלבי"ם).. **בְּהַר נַחֲלָתְךָ** – בהר שהוא המקום שלך, הר המוריה, בית המקדש. (תיב"ע) **מָכוֹן לְשִׁבְתְּךָ** – תביאם אל המקום שמוכן בשביל השראת שכינתך בו, מקום המגורים שלך (אונקלוס)[[66]](#footnote-66). **פָּעַלְתָּ ה'** – שאותו אתה פעלת ועשית. **מִקְּדָשׁ** – תביאם אל המקדש. **אֲדֹנָי כּוֹנְנוּ יָדֶיךָ** – אותו הכינו ידיך. שמנו לב לטעמים, במילה 'מקדש' יש טעם מפסיק, לכן אין הכוונה פה – מקדש של ד', אלא מקדש, ד' כוננו ידך. שאלנו – מה הכוונה שד' היכן את בית המקדש, הרי אנחנו בונים אותו? אלא שכיוון שד' משרה את השכינה שם, נחשב הדבר שד' בונה אותו.

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{יח}!) **ה' יִמְלֹךְ לְעֹלָם וָעֶד** – לתמיד. זהו פסגת השירה. לכן אנו כופלים אותו בפסוקי דזמרא[[67]](#footnote-67). עם ישראל מתפלל (רמב"ן) שנגיע למצב השלם בו העולם כולו מבין שד' הוא המלך, זה יקרה אחר שיגיעו לארץ (רשב"ם) וזה הזמן בו יבנה בית המקדש הנצחי, בית המקדש שד' בונה אותו (רש"י).

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{יט}!)עם ישראל מסיים את השירה בסיכום (אבע"ז): **כִּי**  - כאשר[[68]](#footnote-68) **בָא סוּס פַּרְעֹה בְּרִכְבּוֹ וּבְפָרָשָׁיו בַּיָּם וַיָּשֶׁב ה' עֲלֵהֶם אֶת מֵי הַיָּם וּבְנֵי יִשְׂרָאֵל הָלְכוּ בַיַּבָּשָׁה בְּתוֹךְ הַיָּם:**

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{כ}!) **וַתִּקַּח מִרְיָם הַנְּבִיאָה** – עשתה זאת מכח נבואתה. **אֲחוֹת אַהֲרֹן** – הוזכר דווקא אהרן כי הוא גדול האחים או ע"מ להזכיר גם אותו בכל השירה, מפאת כבודו (רמב"ן). **אֶת הַתֹּף בְּיָדָהּ** – זה התוף לקחה מרים ולקחו הנשים בצאתם ממצרים כי ידעו שיעשה ד' נסים ונפלאות מיוחדים בצאתם ממצרים. **וַתֵּצֶאןָ כָל הַנָּשִׁים אַחֲרֶיהָ בְּתֻפִּים וּבִמְחֹלֹת** - לקחו איתן תופים, והתחילו לרקוד, בזמן אמירת השירה.

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{כא}!) **וַתַּעַן לָהֶם מִרְיָם** – מרים אמרה להם (כתוב לשון "ותען" כי היא אמרה להם לשיר, לכן מתאים יותר המילה "ותען"). **שִׁירוּ לַה' כִּי גָאֹה גָּאָה סוּס וְרֹכְבוֹ רָמָה בַיָּם** – מרים אמרת להם תשירו לד' כמו ששרו הגברים. ואז הנשים מתחילות לשיר את כל השירה כולה יחד.[[69]](#footnote-69)

**נסיון המים במרה.** דגשים: לכתך אחרי במדבר – הקושי ללכת במדבר תלויים רק בחסדי שמים, והעמידה המיוחדת של עם ישראל. ניסי ד' שנמשכים גם במדבר. הנסיון מרומם את עם ישראל.

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{כב}!) **וַיַּסַּע מֹשֶׁה אֶת יִשְׂרָאֵל מִיַּם סוּף וַיֵּצְאוּ אֶל מִדְבַּר שׁוּר** – זהו מדבר איתם שהיו שם לפני כן (אבע"ז). **וַיֵּלְכוּ שְׁלֹשֶׁת יָמִים בַּמִּדְבָּר וְלֹא מָצְאוּ מָיִם** – בזמן הזה שותים עם ישראל ממעט המים שנשאר להם. יום עובר, הם צמאים, ומסתפקים במועט, סומכים על הקב"ה, עוד יום עובר ועוד יום. כבר קשה, הילדים צמאים מאוד. הקב"ה מנסה אותם והם עומדים בניסיון.

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{כג}!) **וַיָּבֹאוּ מָרָתָה** – למרה. כמו ארצה לארץ. אלא שכאן א"א רק להוסיף ה', כי זה יצא מַרָהָה, ולכן הה' נהפכה לת'[[70]](#footnote-70). **וְלֹא יָכְלוּ לִשְׁתֹּת מַיִם מִמָּרָה כִּי מָרִים הֵם עַל כֵּן קָרָא שְׁמָהּ** – מי שבחר לה את השם[[71]](#footnote-71). **מָרָה** – הערנו שבהתחלה לא נקרא המקום מרה, ורק לאחר הסיפור הזה קראו למקום מרה.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{כד}!) **וַיִּלֹּנוּ הָעָם עַל מֹשֶׁה לֵּאמֹר מַה נִּשְׁתֶּה** – אחרי שלושה ימים נגמרו המים (דעת זקנים ובעלי התוס'), עם ישראל רוצה לשתות, מחפש מחפש ולא מוצא, עדיין הוא לא מתלונן, אך כשהוא מוצא מים והם מרים (תיארנו איך הם באו בהתלהבות ע"מ לתת לילדים הצמאים ולפתע גילו שהמים מרים). מה עושים? מתפללים לד' ומבקשים ממשה. היו כאלו שלא ניסחו את השאלה בצורה נכונה, והתלוננו. [אך לא כולם, אבע"ז פרק ט"ז פסוק ב']. אך כפי שלמדנו עם ישראל רק נהיה העם של ד' ולאט לאט הוא מתחיל ללמוד איך מבקשים ושהכל מד' ושהוא יכול הכל. לכן ד' עשה את הנסיון הזה כדי ללמד אותם ולרומם אותם.

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{כה}!) **וַיִּצְעַק אֶל ה'** – משה מתפלל לד' (צעקה זה לשון תפילה, אך תפילה יותר חזקה). **וַיּוֹרֵהוּ ה' עֵץ** – ד' מלמד אותו את המקום בו נמצא עץ (רמב"ן) [וכנראה שגם לימד אותו לשים את העץ במים]. במדרש כתוב שזהו עץ מר שנקרא הירדוף. **וַיַּשְׁלֵךְ**  - את העץ **אֶל הַמַּיִם וַיִּמְתְּקוּ הַמָּיִם** – נס נפלא. מר הופך מר למתוק. **שָׁם שָׂם לוֹ חֹק וּמִשְׁפָּט** – עם ישראל לאט לאט גדל ומתגדל עד מעמד הר סיני, כחלק מההכנה למתן תורה הקב"ה מלמד את עם ישראל חוקים ומשפטים, אמנם עדיין לא ניתנה תורה, אבל כדי שיתרגלו במצוות ויוכלו גם ללמוד תורה ד' נתן להם מצוות, כמו קיום מצוות לפני בר-מצווה. המצוות שעם ישראל קיבל הם – הלכות שבת, פרה אדומה, וכל מיני דיני ממונות, ועניינים של מידות ודרך ארץ (רמב"ן)[[72]](#footnote-72) **וְשָׁם נִסָּהוּ** – הקב"ה השאיר את עם ישראל בצמא ע"מ לנסות אותם – כיצד יבקשו מים. היו שלא ביקשו כראוי, ובכך למדו כיצד צריכים לבקש. ניסוי זה מלשון דבר מרומם. עם ישראל רק יצא ממצרים והוא צריך ללמוד ולהתגדל לאט לאט[[73]](#footnote-73).

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{כו}!) **וַיֹּאמֶר** – הקב"ה מחזק את עם ישראל: **אִם שָׁמוֹעַ תִּשְׁמַע לְקוֹל ה' אֱלֹהֶיךָ** – לימוד תורה (אוה"ח, שמוע תשמע – שאתה רוצה לשמוע עוד ועוד.). **וְהַיָּשָׁר בְּעֵינָיו תַּעֲשֶׂה** – אלו מצוות עשה. **וְהַאֲזַנְתָּ לְמִצְוֹתָיו** – אלו מצוות לא תעשה (שצריך רק להאזין, אך לא לעשות), אבע"ז. **וְשָׁמַרְתָּ כָּל חֻקָּיו** – גם חוקים שאיננו מבינים הטעם. **כָּל הַמַּחֲלָה אֲשֶׁר שַׂמְתִּי בְמִצְרַיִם לֹא אָשִׂים עָלֶיךָ** – אם תעשה את מצוות ד', כל מכות מצרים לא יבואו עליך. כי התורה כ"כ מיוחדת שגם הגוף נהיה בריא וזה הכוונה - **כִּי אֲנִי ה' רֹפְאֶךָ** – כמו רופא שאומר מה לאכול ומה לא.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טו-{כז}!) **וַיָּבֹאוּ אֵילִמָה** – עם ישראל ממשיך ללכת, הם עוזבים את המים של מרה, הם לא יודעים מה יהיה בהמשך, אך הם בטוחים בד'. **וְשָׁם שְׁתֵּים עֶשְׂרֵה עֵינֹת מַיִם וְשִׁבְעִים תְּמָרִים** – לכל שבט היה מעיין, ממנו היו שותים. כל אחד מהזקנים היה יושב תחת עץ התמר. **וַיַּחֲנוּ שָׁם עַל הַמָּיִם** – עם ישראל ישבו שם תקופה (עד ט"ו אייר (אבע"ז)), ובה למדו את כל המצוות החדשות שקיבלו (חזקוני). אחרי הנסיון, הקב"ה מביא להם כל טוב, מאהבתו הגדולה את עם ישראל.

**נסיון הרעב במדבר סין.** דגשים:

פרק ט"ז [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{א}!) **וַיִּסְעוּ מֵאֵילִם** – ד' אומר להם ללכת (בפשטות עמוד הענן מתחיל ליסוע והם אחריו, עיין אבע"ז). **וַיָּבֹאוּ כָּל עֲדַת בְּנֵי יִשְׂרָאֵל אֶל מִדְבַּר סִין אֲשֶׁר בֵּין אֵילִם וּבֵין סִינָי בַּחֲמִשָּׁה עָשָׂר יוֹם לַחֹדֶשׁ הַשֵּׁנִי לְצֵאתָם מֵאֶרֶץ מִצְרָיִם** – עם ישראל עוזב מקום כל כך מוצלח ונכנס למדבר, עם ישראל סומך על הקב"ה שיביא לו כל מה שצריך.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{ב}!) **וַיִּלּוֹנוּ כָּל עֲדַת בְּנֵי יִשְׂרָאֵל עַל מֹשֶׁה וְעַל אַהֲרֹן בַּמִּדְבָּר** – תיארנו את המציאות שקדמה שתלונה. עם ישראל לקחו לעצמם מעט אוכל, את האוכל סיימו בכל התקופה הזאת, כל הזמן אכלו קצת בצמצום. לפתע נגמר האוכל, אין שום אוכל חדש. מה עושים...

**[(ג)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-טז-{ג}!) וַיֹּאמְרוּ אֲלֵהֶם בְּנֵי יִשְׂרָאֵל**[[74]](#footnote-74) **מִי יִתֵּן מוּתֵנוּ מוּתֵנוּ** – הלוואי שנמות. **בְיַד ה' בְּאֶרֶץ מִצְרַיִם בְּשִׁבְתֵּנוּ עַל סִיר הַבָּשָׂר** – לא באמת, אלא מתוך הרעב הרגישו כך (ע"פ מכילתא דרשב"י). **בְּאָכְלֵנוּ לֶחֶם לָשֹׂבַע** – על אף שאכלו שם מעט, ובצורה לא מסודרת. **כִּי** – שהרי, כלומר - ובמקום זה... **הוֹצֵאתֶם אֹתָנוּ אֶל הַמִּדְבָּר הַזֶּה לְהָמִית אֶת כָּל הַקָּהָל הַזֶּה בָּרָעָב** – עדיף למות במצרים שבעים מאשר במדבר רעבים (ספורנו). הסברנו שכשאדם מאוד רעב הוא מדבר דברים לא הגיוניים. יכול להיות שעם ישראל חושב שד' כבר לא רוצה אותם והוא מחליט להמית אותם. ואכן שהו ניסיון שמרומם את עם ישראל, כי הם לומדים להבין שהכל מד' וכמה הוא אוהב אותם ודואג להם.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{ד}!) **וַיֹּאמֶר ה' אֶל מֹשֶׁה הִנְנִי מַמְטִיר** – מוריד[[75]](#footnote-75). **לָכֶם לֶחֶם** – מזון. **מִן הַשָּׁמָיִם וְיָצָא הָעָם וְלָקְטוּ דְּבַר יוֹם בְּיוֹמוֹ** – כל יום את הכמות (ה'דבר') שמתאים לאותו יום. **לְמַעַן אֲנַסֶּנּוּ** – בשביל שאנסה אותו. **הֲיֵלֵךְ בְּתוֹרָתִי אִם לֹא** – מה מטרת המן? המן יורד כל יום, כך שכל יום עיני ישראל תלויות לד' אם יוריד היום או לא, וכך הם מתגדלים (רשב"ם). בנוסף יש מצוות במן שעם ישראל צריכים להקפיד עליהם ובכך הם מתגדלים[[76]](#footnote-76).

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{ה}!) **וְהָיָה בַּיּוֹם הַשִּׁשִּׁי וְהֵכִינוּ אֵת אֲשֶׁר יָבִיאוּ** – ביום שישי יבשלו ויאפו את כל המן שהביאו. ולא יחכו לשבת, כדי שבשבת יוכלו לנוח, וללמוד תורה. **וְהָיָה מִשְׁנֶה** – פי שנים. **עַל אֲשֶׁר יִלְקְטוּ יוֹם יוֹם** – יותר ממה שלוקטים בכל יום. כשיגיעו לביתם יגלו שיש להם פי שנים – שני עומרים לאחד. לכן אנו בוצעים על שני לחמים בשבת. אמנם עדיין לא קיימו מצוות שבת, אך זה כבר מלמד אותם את החשיבות של שבת.

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{ו}!) **וַיֹּאמֶר מֹשֶׁה וְאַהֲרֹן אֶל כָּל בְּנֵי יִשְׂרָאֵל עֶרֶב** – כשיגיע הערב. **וִידַעְתֶּם כִּי ה' הוֹצִיא אֶתְכֶם מֵאֶרֶץ מִצְרָיִם** – תדעו שד' הוא זה שהוציא אתכם ולא אנחנו. וד' אוהב אתכם ודואג לכם.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{ז}!) **וּבֹקֶר** – כשיגיע הבקר. **וּרְאִיתֶם אֶת כְּבוֹד ה'** – תראו את כבוד ד'. המן זהו דבר כל כך ניסי, על טבעי (בשונה מהשליו), לכן בו אפשר לראות את כבוד ד'. **בְּשָׁמְעוֹ אֶת תְּלֻנֹּתֵיכֶם עַל ה' וְנַחְנוּ מָה** – ואנחנו מה, מה אנו חשובים? (ענווה גדולה. השוונו לאברהם ולדוד המלך. ולהבדיל לנבוכדנצאר) **כִּי תַלִּינוּ עָלֵינוּ:**

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{ח}!) **וַיֹּאמֶר מֹשֶׁה** – כעת משה מפרט מה יהיה בערב ומה בבקר. **בְּתֵת ה' לָכֶם** – ד' ייתן לכם. **בָּעֶרֶב בָּשָׂר לֶאֱכֹל** – הבשר הוא בערב.[[77]](#footnote-77) **וְלֶחֶם בַּבֹּקֶר לִשְׂבֹּעַ** – כי הלחם נועד לשבוע, מה שאין כן בשר. **בִּשְׁמֹעַ ה' אֶת תְּלֻנֹּתֵיכֶם אֲשֶׁר אַתֶּם מַלִּינִם עָלָיו וְנַחְנוּ מָה לֹא עָלֵינוּ תְלֻנֹּתֵיכֶם כִּי עַל ה'** – התלונות צריכות להיות על ד'. לכן מבקש משה מעם ישראל לפנות לד'. כמובן, כאשר עם ישראל יפנה לד' זה לא יהיה 'תלונה', ועי"ז יתרוממו.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{ט}!) **וַיֹּאמֶר מֹשֶׁה אֶל אַהֲרֹן אֱמֹר אֶל כָּל עֲדַת בְּנֵי יִשְׂרָאֵל קִרְבוּ לִפְנֵי ה'** – תעמדו לפני ד'. **כִּי שָׁמַע אֵת תְּלֻנֹּתֵיכֶם****:**

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{י}!) **וַיְהִי כְּדַבֵּר אַהֲרֹן אֶל כָּל עֲדַת בְּנֵי יִשְׂרָאֵל** – למה דווקא אהרן דיבר ולא משה? למדנו שהמן בזכות משה העננים בזכות אהרן והבאר בזכות מרים. כאן שהגיע הענן היה מתאים שאהרן יאמר את זה (בעל הטורים)**. וַיִּפְנוּ אֶל הַמִּדְבָּר** – הסברנו שעם ישראל פנה כלפי משה ואהרן שהיו בתוך המחנה, ועכשיו הם צריכים לפנות לד'. כיצד? בשביל זה הם פנו אל המדבר. **וְהִנֵּה כְּבוֹד ה' נִרְאָה בֶּעָנָן** – באותו רגע ראו עם ישראל את השכינה השורה בענן.

**המן.** דגשים: הניסים הגדולים שבמן. אוכל שמיימי. עם ישראל נתון לחסדי ד' כל ה40 שנה במדבר. משה מצליח לרומם אפילו את הרשעים החוטאים. קדושתה וחשיבותה של שבת קדש.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{יא}!) **וַיְדַבֵּר ה' אֶל מֹשֶׁה לֵּאמֹר:**

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{יב}!) **שָׁמַעְתִּי**  - הקשבתי. **אֶת תְּלוּנֹּת בְּנֵי יִשְׂרָאֵל דַּבֵּר אֲלֵהֶם לֵאמֹר בֵּין הָעַרְבַּיִם** – בשעות הסמוכות לשקיעת החמה. **תֹּאכְלוּ בָשָׂר וּבַבֹּקֶר תִּשְׂבְּעוּ לָחֶם וִידַעְתֶּם כִּי אֲנִי ה' אֱלֹהֵיכֶם** – שדואג לכל צרכיכם, ושעושה דברים שאינם לפי הטבע.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{יג}!) **וַיְהִי בָעֶרֶב** – כשהגיע הערב. **וַתַּעַל הַשְּׂלָו** – המין שנקרא שליו עלתה (שליו זה נקבה). שליו היה עוף שמן מאוד. מסופר בגמ' על אמורא ששם 6 לחמים ומעליהם את השליו, וצלה את השליו, והשומן של השליו הגיע לכל הלחמים שמתחתיו. שליו זהו מאכל מלכים, והקב"ה נתן לעם ישראל את הטוב ביותר[[78]](#footnote-78). **וַתְּכַס אֶת הַמַּחֲנֶה** – זה היה נפלא לראות המונים מהעוף המשובח הזה מגיעים בבת אחת. בכמויות אדירות. **וּבַבֹּקֶר הָיְתָה שִׁכְבַת הַטַּל סָבִיב לַמַּחֲנֶה** – שמנו לב שהשליו היה בתוך המחנה והמן סביב למחנה.

**[(יד)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-טז-{יד}!) וַתַּעַל שִׁכְבַת הַטָּל** – השמש המיסה את הטל שהיה מעל המן. [הטל היה מתחת המן כדי שלא יתלכלך מהאדמה, ומעל המן כדי שלא יתלכלך מזבובים[[79]](#footnote-79) וכו'. זה אחד מהסיבות שאנחנו שמים מפה מעל ה"לחם משנה" של שבת]. **וְהִנֵּה עַל פְּנֵי הַמִּדְבָּר דַּק מְחֻסְפָּס** – דבר דק מגולה, ללא הכיסוי שלו.[[80]](#footnote-80) **דַּק כַּכְּפֹר עַל הָאָרֶץ** – והוא היה דק כמו קרח (רמב"ן)[[81]](#footnote-81).

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{טו}!) **וַיִּרְאוּ בְנֵי יִשְׂרָאֵל וַיֹּאמְרוּ אִישׁ אֶל אָחִיו מָן הוּא** – מה זה הדבר הזה? (רשב"ם). **כִּי לֹא יָדְעוּ מַה הוּא וַיֹּאמֶר מֹשֶׁה אֲלֵהֶם הוּא הַלֶּחֶם אֲשֶׁר נָתַן ה' לָכֶם לְאָכְלָה:**

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{טז}!) **זֶה הַדָּבָר אֲשֶׁר צִוָּה ה' לִקְטוּ מִמֶּנּוּ אִישׁ לְפִי אָכְלוֹ** – כל אחד כפי הכמות שהוא ומשפחתו צריכים לאכול. וכמה זה? **עֹמֶר לַגֻּלְגֹּלֶת** – לכל אחד. **מִסְפַּר נַפְשֹׁתֵיכֶם** – לפי מספר הנפשות שבאותו בית. **אִישׁ לַאֲשֶׁר בְּאָהֳלוֹ תִּקָּחוּ** – כולל עבדים ושפחות. [יצא מזה דבר מעניין: אם היה מחלוקת בין שני אנשים על עבד למי הוא שייך, היה אפשר לדעת על ידי המן, מי שאצלו ירדה מנה נוספת של מן, מוכח הדבר שהעבד שייך לו.]

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{יז}!) **וַיַּעֲשׂוּ כֵן בְּנֵי יִשְׂרָאֵל וַיִּלְקְטוּ הַמַּרְבֶּה וְהַמַּמְעִיט** –כיון שלא הלכו ללקוט עם מידה מדוייקת היו לוקטים קצת יותר מעמר או קצת פחות).

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{יח}!) **וַיָּמֹדּוּ בָעֹמֶר** – מדדו בכלי מידה שהוא כמידת עמר. **וְלֹא הֶעְדִּיף הַמַּרְבֶּה** – מי שלקט הרבה לא יצא לו יותר מעמר – עודף יותר ממה שצריך (לכן המוכר מחזיר את ה'עודף'). **וְהַמַּמְעִיט לֹא הֶחְסִיר אִישׁ לְפִי אָכְלוֹ לָקָטוּ** – כל אחד לקח כמות שונה לפי האומדן, והיה נס שבמדידה היה בדיוק עומר.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{יט}!) **וַיֹּאמֶר מֹשֶׁה אֲלֵהֶם אִישׁ אַל יוֹתֵר** – אל ישאיר. **מִמֶּנּוּ עַד בֹּקֶר** – מי שלא גמר, שיוציא החוצה (אבע"ז).

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כ}!) **וְלֹא שָׁמְעוּ אֶל מֹשֶׁה וַיּוֹתִרוּ אֲנָשִׁים** – רשעים, (י"א שזה דתן ואבירם). **מִמֶּנּוּ עַד בֹּקֶר וַיָּרֻם תּוֹלָעִים** – העלה רימה, תולעים. **וַיִּבְאַשׁ** – הסריח[[82]](#footnote-82). **וַיִּקְצֹף עֲלֵהֶם מֹשֶׁה** – משה כעס שעברו על דבר ד'.

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כא}!) **וַיִּלְקְטוּ אֹתוֹ בַּבֹּקֶר בַּבֹּקֶר** – הזדרזו ולקטו בבקר מוקדם. **אִישׁ כְּפִי אָכְלוֹ וְחַם הַשֶּׁמֶשׁ וְנָמָס** – לכן לא יכלו לחכות, כי מי שחיכה כל המן נמס (ספורנו). מה קרה למן שנמס? שתו מזה החיות, הגויים אכלו את החיות וטעמו טעם של מן. וראו את גדולתם של עם ישראל ואת אהבת ד' לעם ישראל.

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כב}!) **וַיְהִי בַּיּוֹם הַשִּׁשִּׁי לָקְטוּ לֶחֶם מִשְׁנֶה** – עם ישראל לקט כמו כל יום, כי משה לא אמר לעם ישראל שצריכים ללקוט כפול. (אפילו שד' אמר לו בפסוק ה', הוא לא ציווה את משה להגיד לעם ישראל (אוה"ח)). עם ישראל מגיע לבית, מודד ורואה שיצא כפול. לחם משנה - יצא להם לחם שני – נוסף על הראשון. **שְׁנֵי הָעֹמֶר לָאֶחָד וַיָּבֹאוּ כָּל נְשִׂיאֵי הָעֵדָה וַיַּגִּידוּ לְמֹשֶׁה** – עם ישראל מבקש מהנשיאים ללכת ולשאול את משה למה יצא כפול. "מה יום מיומים".

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כג}!) **וַיֹּאמֶר אֲלֵהֶם הוּא אֲשֶׁר דִּבֶּר ה'** - זה מה שד' אמר שיהיה [משה לא אמר להם זאת לפני כן כי הוא רצה שיראו בעצמם את הפלא ויבינו את קדושת השבת (אוה"ח)]. **שַׁבָּתוֹן** - יום שביתה לד', **שַׁבַּת קֹדֶשׁ לַה'** – יום קדוש. **מָחָר אֵת אֲשֶׁר תֹּאפוּ אֵפוּ וְאֵת אֲשֶׁר תְּבַשְּׁלוּ בַּשֵּׁלוּ** - האפיה והבישול היו משנים את המרקם של המן. אך לגבי הטעם אמרו חכמים שכ"א טעם מה שהוא רוצה (עיין במפרשים). **וְאֵת כָּל הָעֹדֵף** – מה שישאר מכל מה שתאכלו ביום שישי (רמב"ן). **הַנִּיחוּ לָכֶם לְמִשְׁמֶרֶת** – לשמור **עַד הַבֹּקֶר** – עד שבת בבקר. עדיין לא ידעו בני ישראל מה יקרה עם מה שישאר עד הבקר (רמב"ן).

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כד}!) **וַיַּנִּיחוּ אֹתוֹ עַד הַבֹּקֶר כַּאֲשֶׁר צִוָּה מֹשֶׁה וְלֹא הִבְאִישׁ וְרִמָּה לֹא הָיְתָה בּוֹ** – ואפילו תולעים שבאופן טבעי היו צריכים להיות בה לא היו בה. (רשב"ם), המן נשאר טרי לגמרי[[83]](#footnote-83).

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כה}!) **וַיֹּאמֶר מֹשֶׁה אִכְלֻהוּ הַיּוֹם** – אתם יכולים לאכול את המן הזה. **כִּי שַׁבָּת הַיּוֹם לַה'** – אל תלכו ללקוט כי היום שבת. **הַיּוֹם לֹא תִמְצָאֻהוּ בַּשָּׂדֶה** – רק היום לא תמצאו מן בשדה, אבל מחר יהיה. [הסברנו על-פי רש"י ששאלו את משה בבקר אם ללכת ללקוט ואמר "אכלוהו היום". ולערב כשנגמר להם שאלו אם ללקוט ואמר להם שלא כי עדיין שבת. דאגו העם שמא לא נגמר המן ולא ירד עוד, אמר להם "היום לא תמצאוהו" – רק היום.]

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כו}!)מכאן והלאה **שֵׁשֶׁת יָמִים תִּלְקְטֻהוּ וּבַיּוֹם הַשְּׁבִיעִי שַׁבָּת** – זהו יום שבתון ולכן **לֹא יִהְיֶה בּוֹ** – מן.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כז}!) **וַיְהִי בַּיּוֹם הַשְּׁבִיעִי יָצְאוּ מִן הָעָם לִלְקֹט וְלֹא מָצָאוּ** – רשעים שבעם ("מן העם") לא האמינו לדברי משה ולכן יצאו לבדוק אם יש מן. (במדרש מוזכר שזה דתן ואבירם), הם עברו על איסור הוצאה מרשות לרשות (חזקוני)[[84]](#footnote-84) דיברנו על שלושה סוגי חוטאים: תינוק שנשבה, רשע לתיאבון ורשע להכעיס. נראה שהם היו רשעים להכעיס, שהרי היה להם מן ולמה רצו לצאת. (כמו להבדיל המן הרשע – עמלק שמה שמעניין אותו זה לכלות את עם ישראל).

**[(כח)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-טז-{כח}!) וַיֹּאמֶר ה' אֶל מֹשֶׁה עַד אָנָה** – עד מתי **מֵאַנְתֶּם** – סירבתם. ואמנם רק מעטים סרבו לקיים את דבר ד', אך כולנו עם אחד (הזכרנו את דברי ר' יונתן אייבשיץ שכל יהודי הוא עם חצי זקן והחצי השני מגולח בתער ר"ל, והכוונה שצריך להרגיש את היהודי שמגלח בתער כאילו זה אני). [בנוסף ד' לא רצה לפגוע בהם ולכן כלל את כולם בלשון זאת (ואפילו את משה). שני ההסברים במדרש]. **לִשְׁמֹר מִצְוֹתַי וְתוֹרֹתָי** – למה שנים? א. שהותירו ליום המחר. ב. שיצאו ללקוט בשבת. (אוה"ח).

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{כט}!) **רְאוּ כִּי ה' נָתַן** – לשון מתנה. מתנה נפלאה (ספורנו). **לָכֶם הַשַּׁבָּת** – למה ראו? כי הם לא רק שמעו שיש שבת, אלא הם ראו. כיצד? הם ראו שבשישי ירד כפול ובשבת לא ירד כלל (אוה"ח). **עַל כֵּן הוּא נֹתֵן לָכֶם בַּיּוֹם הַשִּׁשִּׁי לֶחֶם יוֹמָיִם** – שתוכלו לנוח בשבת מנוחה וללמוד בשבת קדש[[85]](#footnote-85). **שְׁבוּ אִישׁ תַּחְתָּיו** – כל אחד במקומו. **אַל יֵצֵא אִישׁ מִמְּקֹמוֹ בַּיּוֹם הַשְּׁבִיעִי** – בשביל ללקוט. וכך יוכלו לשבת בשבת ללמוד תורה, לא צריך לאפות ולבשל, לא צריך לצאת וללקוט.

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{ל}!) **וַיִּשְׁבְּתוּ הָעָם בַּיּוֹם הַשְּׁבִעִי** – עם ישראל שבו בתשובה ומאז כל ה40 שנה אף אחד לא יצא ללקט בשבת. (אבע"ז)

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{לא}!) **וַיִּקְרְאוּ בֵית יִשְׂרָאֵל אֶת שְׁמוֹ מָן** – מן הוא.[[86]](#footnote-86) **וְהוּא כְּזֶרַע גַּד** – כוסבר - עגול. **לָבָן** – בשונה מזרע גד שצבעו שחור. **וְטַעְמוֹ כְּצַפִּיחִת** – בצק מטוגן. **בִּדְבָשׁ** – כמו בצק מטוגן בדבש. זה הטעם הבסיסי (עיין מפרשים).

פסוקים לב-לד הם באמת לא קרו עכשיו אלא אחרי הקמת המשכן, ונכתבו כאן כי אנחנו מדברים על המן (אבע"ז)[[87]](#footnote-87).

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{לב}!) **וַיֹּאמֶר מֹשֶׁה** – לא מפורש למי אמר, כנראה לכל עם ישראל. **זֶה הַדָּבָר אֲשֶׁר צִוָּה ה' מְלֹא הָעֹמֶר** – כמות של עמר. **מִמֶּנּוּ לְמִשְׁמֶרֶת לְדֹרֹתֵיכֶם** – למזכרת לדורות עולם. **לְמַעַן יִרְאוּ אֶת הַלֶּחֶם אֲשֶׁר הֶאֱכַלְתִּי אֶתְכֶם בַּמִּדְבָּר בְּהוֹצִיאִי אֶתְכֶם מֵאֶרֶץ מִצְרָיִם** – דיברנו על "עשרת ניסי המן", ועל כך שהניסים הם 40 שנה ברציפות, שמצד זה זהו הנס הכי גדול (אבע"ז), ושבכל הדורות יראו את הנס הזה, ביחוד שעצם זה שהמן מחזיק לכל כך הרבה זמן זהו נס גדול בפני עצמו. סיפרנו על הנביא ירמיה שמעורר את העם ללמוד תורה והם אומרים שהם צריכים להתעסק בפרנסה אז הוא מבקש מהכהן הגדול שיוציא את המן ומראה לעם ישראל ואומר להם – תראו שהפרנסה היא משמים[[88]](#footnote-88).

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{לג}!) **וַיֹּאמֶר מֹשֶׁה אֶל אַהֲרֹן קַח צִנְצֶנֶת אַחַת** – צלוחית של חרס. **וְתֶן שָׁמָּה מְלֹא הָעֹמֶר מָן וְהַנַּח אֹתוֹ לִפְנֵי ה'** – בקדש הקדשים לפני ארון העדות. **לְמִשְׁמֶרֶת לְדֹרֹתֵיכֶם:**

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{לד}!) **כַּאֲשֶׁר צִוָּה ה' אֶל מֹשֶׁה וַיַּנִּיחֵהוּ אַהֲרֹן לִפְנֵי הָעֵדֻת לְמִשְׁמָרֶת** – הכוונה היא: אהרן הניח את המן כמו שציווה ד' את משה. הצנצנת הזאת נשמרה ונגנזה יחד עם ארון הברית, ובעז"ה עתידה להתגלות לעתיד לבא.

[**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{לה}!) **וּבְנֵי[[89]](#footnote-89) יִשְׂרָאֵל אָכְלוּ אֶת הַמָּן אַרְבָּעִים שָׁנָה עַד בֹּאָם אֶל אֶרֶץ נוֹשָׁבֶת** – ארץ מיושבת, לעומת המדבר. **אֶת הַמָּן אָכְלוּ עַד בֹּאָם אֶל קְצֵה אֶרֶץ כְּנָעַן** – אל תחילת ארץ כנען. הרחבנו בארבעת התאריכים: ט"ז בניסן 2448 – אכלו את שארית המצות שהיה לזה טעם של מן. ט"ז באייר 2448 – התחיל לרדת המן. ז' אדר 2488 – משה רבינו נפטר, ואז פסק המן מלרדת (שהרי המן ירד בזכות משה רבינו), ט"ז בניסן 2488 – התחילו עם ישראל לאכול מן התבואה החדשה. אמנם המן פסק מלרדת בז' באדר, אך את שאריות של המן אכלו עם ישראל עד שהותר להם לאכול מן התבואה החדשה. וכך היה זה בדיוק 40 שנה.[[90]](#footnote-90).

[**(לו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-טז-{לו}!) **וְהָעֹמֶר עֲשִׂרִית הָאֵיפָה הוּא** – איפה זה 430 בצים. אז עשירית האיפה זה 43 בצים. שזה יותר מ2 ליטר. העומר הוא כלי מידה ולא משקל.

**נסיון הצמא במסה ומריבה.** דגשים: עם ישראל לומד שצריך להתפלל. לא להוציא לעז על בני ישראל. ד' דואג לעם ישראל במדבר להכל, והכל בצורה ניסית ומופלאת.

פרק י"ז [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יז-{א}!) **וַיִּסְעוּ כָּל עֲדַת בְּנֵי יִשְׂרָאֵל מִמִּדְבַּר סִין לְמַסְעֵיהֶם** – לפי סדר המסעות שהיו להם (דפקה, אלוש, רפידים - רמב"ן)[[91]](#footnote-91). **עַל פִּי ה'**  - על פי מה שד' אומר – אם ד' אומר ללכת ישר מפרקים את האוהל, בונים אוהל במקום החדש. זה לא קל לעבור כל פעם ממקום מקום, ובכל מקום שנמצאים לא יודעים כמה זמן יהיו, אך עושים הכל כפי דבר ד'. **וַיַּחֲנוּ בִּרְפִידִים** – הזכרנו שזה לשון של רפיון וחולשה. **וְאֵין מַיִם לִשְׁתֹּת הָעָם** – אין מים בשביל שהעם ישתה. לא היה מים ברפידים (אבל נשאר להם קצת מים בכליהם, רמב"ן), לעומת המקומות הקודמים שהיה קצת ניות מדבר והיה להם מה לשתות. ד' מנסה את עם ישראל בניסיון קשה, ד' מביא אותם למקום בלי שום מים. למה ד' עושה להם את הנסיון הזה? (כדי שילמדו להתפלל אליו, שידעו שהכל ממנו וכו'). היו כאלו שזה גרם להם לחשוב שד' לא רוצה אותם, הוא כבר לא אוהב אותם, והם מנסים את ד' לראות אם הוא באמת אוהב אותם.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יז-{ב}!) **וַיָּרֶב הָעָם** – העם רב. היו אלו הרשעים שבעם ישראל (תיב"ע). **עִם מֹשֶׁה**  - ואהרן (חזקוני). כיוון שמשה הוא המנהיג העיקרי הוא הוזכר. **וַיֹּאמְרוּ תְּנוּ לָנוּ מַיִם וְנִשְׁתֶּה** – למה זה נקרא מריבה? כי עם ישראל לא ביקש אלא דרש, כאילו משה חייב לתת להם (אוה"ח). למה עם ישראל לא התפלל לד'? כי הוא חשב שאין מה להתפלל לד', שהרי ד' דואג להם להכל. וזה שאין להם מים זה כנראה הוכחה שד' כבר לא דואג להם ולא אוהב אותם (אוה"ח), כך חשבו אותם רשעים. **וַיֹּאמֶר לָהֶם מֹשֶׁה מַה תְּרִיבוּן עִמָּדִי** – למה אתם רבים איתי, אתם מתלוננים עלי, כאילו אני עושה משהו מעצמי[[92]](#footnote-92), הרי כל מה שאני עושה זה בשליחות ד', וא"כ אתם בעצם מנסים את ד' (ע"פ ספורנו)[[93]](#footnote-93). **מַה תְּנַסּוּן אֶת ה'**– ואין מה לנסות את ד', שהרי הוא ודאי יכול לעשות הכל.

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יז-{ג}!) **וַיִּצְמָא שָׁם הָעָם לַמַּיִם** – עם ישראל קיבל את דברי משה, והם לא התלוננו, שתו בצמצום. עברו כמה ימים וכל המים נגמרו (רמב"ן). הגרונות יבשים. מה עושים? **וַיָּלֶן הָעָם עַל מֹשֶׁה** – היו מעטים שהתלוננו מרוב צמא. **וַיֹּאמֶר**  - העם **לָמָּה זֶּה הֶעֱלִיתָנוּ** – העלית אותנו. **מִמִּצְרַיִם לְהָמִית אֹתִי[[94]](#footnote-94) וְאֶת בָּנַי** – הבנים הם קטנים, והם יכולים למות מצמא. **וְאֶת מִקְנַי**  - המקנה הוא רב ודורש המון מים (רמב"ן) **בַּצָּמָא:**

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יז-{ד}!) **וַיִּצְעַק מֹשֶׁה אֶל ה' לֵאמֹר** – על אף תגובתם של חלק מעם ישראל, משה אוהב אותם ומתפלל שיהיה להם מים. ובכך עם ישראל שב ולומד שאם חסר משהו לא מתלוננים אלא מתפללים (אוה"ח פסוק ג'). הזכרנו את זה שעם ישראל היה רגיל למשהו מסוים – שד' עושה מה שהוא רוצה בלי שהעם צריך לעשות משהו או לבקש, ופתאום עם ישראל צריך ללמוד להתפלל, זה לוקח קצת זמן ללמוד את זה. **מָה אֶעֱשֶׂה לָעָם הַזֶּה** – איך אני אעזור לעם הזה? **עוֹד מְעַט וּסְקָלֻנִי** – יש להם צמא כל כך גדול שהם עלולים לסקול אותי. נראה שמשה בא לבטא כמה צמא גדול היה לעם.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יז-{ה}!) **וַיֹּאמֶר ה' אֶל מֹשֶׁה** – ד' לא מקבל את דברי משה - ח"ו לומר כך על עם ישראל. אף אחד לא יסקול אותך, להיפך – יכבדו אותך - **עֲבֹר לִפְנֵי הָעָם** – ותראה אם יסקלוך[[95]](#footnote-95). **וְקַח אִתְּךָ מִזִּקְנֵי יִשְׂרָאֵל** – חלק מזקני ישראל. שהם יהיו עדים לכך שיש פה נס, ולא סתם מצאת מעיין. **וּמַטְּךָ אֲשֶׁר הִכִּיתָ בּוֹ אֶת הַיְאֹר קַח בְּיָדְךָ** – אותו מטה שהפך מים לדם הוא יוציא מהאבן מים. ויש פה פלא גדול של דבר שעושה הפכים (אוה"ח ועוד). **וְהָלָכְתָּ** – מרפידים לחורב, הוא הר סיני, והיה הדרך כמה פרסאות (רמב"ן).

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יז-{ו}!) **הִנְנִי עֹמֵד לְפָנֶיךָ שָּׁם** – שם יתגלה כבוד ד'. **עַל הַצּוּר** – אבן חזקה. ולאיזה אבן תלך? אתה תראה את האבן שעליו שורה השכינה (ע"פ תיב"ע והעמ"ד). **בְּחֹרֵב** – בהר סיני. **וְהִכִּיתָ בַצּוּר וְיָצְאוּ מִמֶּנּוּ מַיִם[[96]](#footnote-96) וְשָׁתָה הָעָם וַיַּעַשׂ כֵּן מֹשֶׁה לְעֵינֵי זִקְנֵי יִשְׂרָאֵל** – משה הולך, ואכן עם ישראל מכבד אותו כבוד רב (מדרש), משה מכה את הצור, ויוצאים מים קרירים מהר סיני, הנחלים הגיעו עד עם ישראל. נס נפלא זה ליווה אותם כל 40 שנה ובכל מקום שהיו היה להם נחלים של מים טובים. וזה היה בזכותה של מרים [ומה שנקרא 'באר מרים' כי רק בשנה האחרונה היה באר ולא נחלים] (כך נראה לרמב"ן).

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יז-{ז}!) **וַיִּקְרָא** – משה או ד' (אבע"ז). **שֵׁם הַמָּקוֹם מַסָּה וּמְרִיבָה עַל רִיב בְּנֵי יִשְׂרָאֵל וְעַל נַסֹּתָם אֶת ה' לֵאמֹר הֲיֵשׁ** – האם יש **ה' בְּקִרְבֵּנוּ** – בתוכינו. **אִם אָיִן** – אם לא. עם ישראל ידעו שד' יכול להביא להם מים. אך לא ידעו אם ד' נמצא בתוכם או עזב אותם ח"ו.

**מלחמת עמלק.** דגשים: רשעותו של עמלק. מסירות הנפש של עם ישראל. חשיבותה של התפילה.

"שמעו עמים ירגזון", כולם מפחדים מעם ישראל, כולם מבינים שלעם ישראל יש את בורא העולם שהוא כל יכול שאוהב אותם ודואג להם, יש עם אחד שיושב בדרומה של ארץ כנען שהוא גם מבין את זה, אך הוא לא מסוגל לחיות עם הידיעה הזאת. כל החיים שלו לא שווים כלום אם יש עם כזה (מזכיר את המן שאמר "וכל זה איננו שווה לי" ושהסכים להפסיד 10000 כיכר כסף)[[97]](#footnote-97).

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{ח}!)**וַיָּבֹא עֲמָלֵק[[98]](#footnote-98)** – תיארנו את עמלק יחד עם עמו מחליטים שחייבים לנצח את עם ישראל ובאים להילחם. **וַיִּלָּחֶם עִם יִשְׂרָאֵל בִּרְפִידִם** – הוא מתקדם לכיוון עם ישראל כשהם ברפידים. כפי שהזכרנו רפידים זה מקום שרפו ידיהם של עם ישראל, דווקא בזמן הזה באים העמלקים לנסות להזיק לעם ישראל. הזכרנו את משל ה"אמבטיה הרותחת", ומכאן נראה שהעמלקים לא חשבו שינצחו את עם ישראל, ורצו רק להחליש אותם, ולהראות שלא צריך כל כך לפחד מהם.

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{ט}!)**וַיֹּאמֶר מֹשֶׁה אֶל יְהוֹשֻׁעַ** – משה הולך להתפלל, ולכן הוא קורא ליהושע. למה הוא בחר דווקא אותו? א. כי יהושע היה צדיק גדול וגם גיבור. ב. כי רפו ידיהם מהתורה ויהושע הוא איש תורה (אוה"ח). ג. ראינו שכל הנלחמים עם עמלק היו מזרעה של רחל (יהושע, שאול ומרדכי), ואומרים חכמים – אין זרעו של עשיו נופל אלא ע"י זרעה של רחל. **בְּחַר לָנוּ** – שיתף את יהושע עימו, מכאן למדו חכמים – "יהי כבוד חברך חביב עליך כשלך". **אֲנָשִׁים** – גם גיבורים וגם צדיקים. כי המלחמה היא רוחנית, ובוודאי שצריכים האנשים להיות צדיקים. **וְצֵא** – מהמחנה, צא מהענן **הִלָּחֵם בַּעֲמָלֵק מָחָר** – מחר תלחם, ומחר אעמוד על ראש הגבעה. **אָנֹכִי נִצָּב עַל רֹאשׁ הַגִּבְעָה** – בהר סיני (אבע"ז). **וּמַטֵּה הָאֱלֹהִים בְּיָדִי** – שהוא היה עושה ניסים. (אך לא ברור למה הוא שימש בפועל, מחלוקת במפרשים).

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{י}!)**וַיַּעַשׂ יְהוֹשֻׁעַ כַּאֲשֶׁר אָמַר לוֹ מֹשֶׁה לְהִלָּחֵם בַּעֲמָלֵק** – יהושע יודע שזאת לא תהיה מלחמה פשוטה, עמלק הוא עם חזק מאוד, אך יהושע עושה את דבר משה עם כל הסכנה. **וּמֹשֶׁה אַהֲרֹן וְחוּר עָלוּ רֹאשׁ הַגִּבְעָה** – בשונה מהגויים שלפני מלחמה צועקים – אנחנו ננצח וכו', עם ישראל יודעים שהניצחון לא תלוי בהם אלא בבורא עולם, לכן הם צמים ומתפללים. הם עושים תענית, כאשר ישנם שלושה שליחי ציבור – משה, אהרון וחור.

[**(יא)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{יא}!)**וְהָיָה כַּאֲשֶׁר יָרִים מֹשֶׁה יָדוֹ** – הכוונה ידיו. חז"ל מספרים לנו שמשה עלה לראש הגבעה וכל עם ישראל עשה אחריו: כורע על רגליו, משתחווה, פורס כפיו לשמים. כל הזמן הזה עם ישראל רואה את משה רבינו ומתעורר לתשובה, זועק ומתפלל לד'. **וְגָבַר יִשְׂרָאֵל** – וכי ידיו של משה... (שרנו). **וְכַאֲשֶׁר יָנִיחַ יָדוֹ** – כי הוא לא הצליח להחזיק את ידיו. **וְגָבַר עֲמָלֵק** – ואז מתו חיילים מעם ישראל (אברי).

[**(יב)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{יב}!)**וִידֵי מֹשֶׁה כְּבֵדִים** – מרוב שהרים אותם הרבה זמן הוא הרגיש שהם כבדות[[99]](#footnote-99). **וַיִּקְחוּ אֶבֶן** **-** הביאו לו כרים וכסתות, אך הוא לא הסכים לשבת כאשר עם ישראל בצער. **וַיָּשִׂימוּ תַחְתָּיו וַיֵּשֶׁב עָלֶיהָ וְאַהֲרֹן וְחוּר תָּמְכוּ בְיָדָיו[[100]](#footnote-100) מִזֶּה אֶחָד וּמִזֶּה אֶחָד וַיְהִי יָדָיו אֱמוּנָה[[101]](#footnote-101)** – משה האמין והיה בטוח שד' יעזור, והמשיך להתפלל בכוונה גדולה. **עַד בֹּא הַשָּׁמֶשׁ** – עד השקיעה. יום שלם בלי הפסקה משה שקוע בתפילה.

[**(יג)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{יג}!)**וַיַּחֲלֹשׁ יְהוֹשֻׁעַ אֶת עֲמָלֵק וְאֶת עַמּוֹ[[102]](#footnote-102) לְפִי חָרֶב** – יהושע הרג את הגיבורים של עמלק ועל ידי זה החליש את כוחם. כנראה הקב"ה רצה שעדיין עמלק לא ימות לגמרי.

[**(יד)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{יד}!) **וַיֹּאמֶר ד' אֶל מֹשֶׁה כְּתֹב זֹאת זִכָּרוֹן בַּסֵּפֶר** – בספר התורה, בסוף כי תצא (רמב"ן) [קראנו מבפנים]. **וְשִׂים בְּאָזְנֵי יְהוֹשֻׁעַ** – למה להגיד ליהושע? כי הוא יכנס לארץ ישראל ועליו מוטלת החובה הזאת. כאן רמז הקב"ה למשה שלא הוא יכניס את עם ישראל לא"י אלא יהושע. **כִּי מָחֹה אֶמְחֶה אֶת זֵכֶר עֲמָלֵק** – אמחה את הגדולים ואת הקטנים, ולמה יש כפילות? כי גם את הבהמות צריך לכלות, למה? שלא ישאר לעמלק זכר, שלא יבואו ויגידו – זה בהמה של עמלקי. **מִתַּחַת הַשָּׁמָיִם** – שלא יִמָצְאוּ בכלל בכל העולם.

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{טו}!)**וַיִּבֶן מֹשֶׁה מִזְבֵּחַ וַיִּקְרָא שְׁמוֹ ד' נִסִּי** – ד' עשה לי נס. המזבח בא להודות לד'. אין הכוונה שהמזבח הוא ד', כמו "אליה", האדם קרוי על שם 'ד''.

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-יז-{טז}!)**וַיֹּאמֶר כִּי יָד** – לשון שבועה. **עַל כֵּס** – הכסא הוא ביטוי ביחס למלכות ד'. **יָהּ** – פירוש המשפט: ד' נשבע בכסא שלו, ומה הוא נשבע? **מִלְחָמָה לַד' בַּעֲמָלֵק מִדֹּר דֹּר** – לעולם, לכל הדורות. דורו של משה, שאול, מרדכי ומשיח[[103]](#footnote-103).

חזק חזק ונתחזק

1. מהרב נחום: מההתחלה עד ט"ו:י"ט. שירת הים. ומטז:לא עד הסוף. [↑](#footnote-ref-1)
2. מדרש: ויהי זה לשון צער? משל למי שקיבל שדה בירושה ומכרה בזול, והלוקח התעשר. כך המצרים שלחו את בנ"י כי לא ידעו איזה אוצר גדול הם. מדרש יפה. [↑](#footnote-ref-2)
3. חידה: 2 מילים כמעט אותו דבר עם משמעות שונה: ולא נחם, פן ינחם. מה זה ולא נחם? רמז – עיוור משתמש עם בעל חיים שנקרא.... בנוסף: אפה כתוב בפסוקים אלו משהו במשמעות ולא נחם. אפה כתוב בבראשית במשמעות ולא נחם? ("וינחם ד' אל ליבו", וכן ביעקב "מאן להתנחם"). [↑](#footnote-ref-3)
4. צריך להגיד לתלמידים בהטעמה: ולא נחם... כי קרוב הוא"(במשפט אחד), ולמה? כי אמר אלוקים... [↑](#footnote-ref-4)
5. אמנם אונקלוס מתרגם כל הזמן בלשון 'דילמא', 'שמא'. אך פעמים רבות קשה להסביר כך, ויותר קל להסביר: "כדי שלא'. ובחסדי ד' מצאתי ברש"י פרשת יתרו י"ט:כ"א, על הפסוק "פן יפרוץ בם ד'", שרש"י מסביר 'כדי שלא'. ואולי זאת גם כוונת התרגום, וצ"ע.. [↑](#footnote-ref-5)
6. כך הסביר הרב נחום. בתשע"ד: הסברנו כרש"י: **דֶּרֶךְ אֶרֶץ פְּלִשְׁתִּים** – ממצרים אפשר להגיע לא"י דרך פלישתים, צמוד לים התיכון תוך כעשרה ימים (אבע"ז). ולמה לא? **כִּי קָרוֹב הוּא** – כי זה קרוב למצרים. ואז מה? סיבה לסיבה (שאלתי ילד: למה אתה לא שיננת? כי אני עייף. למה אתה עייף? כי הלכתי לישון מאוחר. למה הלכת לישון מאוחר? כי היה טיול... אפשר לקחת ילד שיעמוד על כסא ולדחוף אותו. למה אתה מפחד? כי אני אפול. אז מה אם תיפול? אז יכאב לי. אותו דבר פה: אז מה אם זה קרוב? כי אמר אלוקים וכו'.): **כִּי אָמַר אֱלֹהִים** – בליבו. **פֶּן יִנָּחֵם**  - שמא, אולי יתחרט **הָעָם בִּרְאֹתָם מִלְחָמָה וְשָׁבוּ מִצְרָיְמָה** – ויהיה להם קל לחזור. לא הסברנו כדברי רש"י כי זה קצת יותר קשה להסברה. [↑](#footnote-ref-6)
7. ויט, הוציא אותם מהדרך הישרה. רש"י. [↑](#footnote-ref-7)
8. צ"ע: איזה מדבר מדובר, הרי המדבר מתחיל רק בהמשך בין 2 האצבעות. [↑](#footnote-ref-8)
9. הרחבה: ציירנו את המפה של א"י ומצרים. ציירנו את נהר הנילוס, אמרנו שזה הנהר כמעט הכי גדול בעולם 5000 ק"מ. ציירנו את ים סוף ודיברנו על כך שהמצרים היום המשיכו את האצבע השמאלית של ים סוף עד ים התיכון. למה? כדי שכל האוניות שבאות מסין וכדומה לא יצטרכו לעשות עיקוף שלם ויוכלו ללכת דרך ים סוף. המקום הזה נקרא תעלת סואץ, ועליו המצרים מקבלים כסף. על פי המפה שציירנו על הלוח ראינו איך דרך ארץ פלישתים מגיעים הכי מהר (יש מפה בחומש). [↑](#footnote-ref-9)
10. הרחבה: כמו עין סוף שבעיני ראיתי שם פעם קצת קני סוף. [↑](#footnote-ref-10)
11. הרחבה: אפשר להביא מפה. או ליצור מהילדים מפה חיה (אחד ים סוף, אחד מצרים). ולהסביר איך הלכו וכו'. [↑](#footnote-ref-11)
12. ע"פ דברי הרב יעקב לבנון, שאמר שודאי משה רבינו אימן אותם קודם מלחמות סיחון ועוג. [↑](#footnote-ref-12)
13. הרב נחום: המצרים זרקו אותו ליאור כי הם ידעו שיש שבועה שירימו אותו בצאתם ממצרים, אז זרקו אותו על מנת שעם ישראל לא יוכל לצאת ממצרים, כיוון שהוא לא יוכל לקיים את השבועה לקחת את עצמות יוסף. [↑](#footnote-ref-13)
14. לעשות על לוח תוכן כל יום משבעת הימים אפה היו. [↑](#footnote-ref-14)
15. צ"ע: כך כתב שם, ואינו ברור, שהיה צריך לומר מעמוד האש עד עמוד האש. [↑](#footnote-ref-15)
16. כך נראה ברש"י, וצריך עוד ביאור. [↑](#footnote-ref-16)
17. צ"ע: רש"י כותב שהוא פיתום. וצ"ע, דלכאורה פיתום הוא בתוך מצרים? [↑](#footnote-ref-17)
18. הרחבה: כאשר פרעה יראה את הדבר הזה, הוא יחשוב – נכון שכל האלילים שהיו נמסו ונשברו, אך יש פה אליל אחד שנשאר כנראה שהוא יותר חזק מד'. אולי עכשיו אוכל לנצח את ד'. [↑](#footnote-ref-18)
19. ע"פ רש"י, וברש"י כפשוטו מרחיב ש'נבוך' זה במקום עמוק, שנראה שזה המשמעות של כלוא – שנמצא בבור. האבע"ז מסביר: מבולבלים הם בארץ, הם לא יודעים לאן ללכת. (אולי עדיף להסביר כך, כיוון שזה המונח כיום). [↑](#footnote-ref-19)
20. הרחבה: סיפור על מאגרפים (ע"פ מדרש). שאחד מפסיד פעם אחר פעם, וכל פעם אומר: אולי הפסדתי כי לא ישנתי מספיק, כי לא לבשתי חולצה כחולה וכו', כל מיני דברים לא הגיוניים. כך פרעה, פתאום חושב אולי בגלל בעל צפון אנצח. ובדומה לזה: סיפרנו על שנים שרבים באגרופים (ע"פ מדרש), החזק מנצח, והחלש כ"כ רוצה לנצח, וכל פעם הם נלחמים בדרך אחרת (אגרופים, רגלים, מקלות וכו'), וכל פעם החלש משכנע את עצמו – אולי בדרך הזאת אני אנצח. כך פרעה, עד כה ראינו שד' שולט בכל - במים, בעפר, באויר, בעננים, בחיים. ובכל זאת פרעה חושב – אולי מול בעל צפון ד' לא יכול. [↑](#footnote-ref-20)
21. הפעלה: קראתי לילד שיעמוד עם רגלים צמודות, גב אלי בעצימת עיניים ויפול אחורה, בלי להזיז רגל אחורה – הילדים מאוד מאוד נהנו. חשוב לחיזוק הביטחון העצמי, ולזהות ילדים עם קושי בזה. [↑](#footnote-ref-21)
22. תלמיד סיפר את זה: עבד קנה לאדוניו גד מקולקל, ואז אדונו אמר לו... נראה לי שזה לא לפי המדרש, אך יותר טוב לעלילה, השאלה אם שייך לשנות. [↑](#footnote-ref-22)
23. חידה: אפה ראינו שהאבות התפללו? יעקב מפני עשיו. יעקב שאמר "ואלוקי אביכם יהיה בעזרכם". יצחק התפלל לנוכח אשתו. (אברהם על סדום), (לוט בצוער), רחל שאמרה "נפתולי אלוקים נפתלתי". [↑](#footnote-ref-23)
24. וברש"י כפשוטו מסביר יפה את רש"י: האם בגלל שאין (ומה אין?) אין קברים במצרים. או – וכי מחמת המחסור (ומהו המחסור?) שאין קברים. [↑](#footnote-ref-24)
25. תשע"ד: [הזכרנו את המדרש על 4 כיתות: לחזור למצרים, להילחם, לטבוע בים, להתפלל (לא ברור מה אמרה הכת הרביעית). זה קצת מבלבל, אולי עדיף לוותר על זה. [↑](#footnote-ref-25)
26. מקור. [↑](#footnote-ref-26)
27. הרחבה: מחריש אוזנים, הכוונה שיש רעש כל כך חזק שהוא משתיק את האוזנים, שהן לא שומעות כלום. [↑](#footnote-ref-27)
28. הרחבה: אפשר להשיג את השיר של אברהם פריד. [↑](#footnote-ref-28)
29. זה קצת דומה להסבר השני של רש"י אך יוותר מכוון לדברי המדרש. אפשר גם להסביר: אינך צריך להתפלל כי כבר הודעתי שאתם תינצלו. [↑](#footnote-ref-29)
30. הרב נחום: השכינה. [↑](#footnote-ref-30)
31. הרב נחום: **וַיִּסַּע מַלְאַךְ הָאֱלֹהִים** השכינה **הַהֹלֵךְ לִפְנֵי מַחֲנֵה יִשְׂרָאֵל וַיֵּלֶךְ מֵאַחֲרֵיהֶם** וכשהגיעה השקיעה ונגלה עמוד האש - **וַיִּסַּע עַמּוּד הֶעָנָן מִפְּנֵיהֶם** והצטרף לשכינה **וַיַּעֲמֹד מֵאַחֲרֵיהֶם:** [↑](#footnote-ref-31)
32. כך מסביר רש"י כפשוטו בשם ב"ב, אוה"ח. ואינו מוכרח דאפשר להסביר ברש"י שד' עשה חושך ממש. [↑](#footnote-ref-32)
33. התלמידים הוסיפו שהחיצים חזרו עליהם, צריך לבדוק את המקור לזה. [↑](#footnote-ref-33)
34. האוה"ח חולק וסובר שהיה חושך כל כך גדול שהם לא ראו בכלל את האור של עם ישראל, וכותב אחד מהמפרשים שבגלל זה לא התקרבו לעם ישראל, כי לא ידעו אפה הם נמצאים. [↑](#footnote-ref-34)
35. רוח מזרחית היא ברדך כלל רוח עזה. ופה עשאה ד' עשה יותר, כ"נ ברש"י. [↑](#footnote-ref-35)
36. תשע"ד: החלק הפנימי של הים לא נבקע, אלא קפא (ד' עשה זאת ע"י הרוח, אף שרוח לא באמת יכולה לעשות כזה דבר) ונהפך למעין קרח, ולמה הוא לא נבקע? כי אם הים היה נבקע עד הקרקעית, היו עם ישראל צריכים לרדת ולעלות וזאת הייתה טרחה בשבילם, לכן ד' הקפיא את המים (אוה"ח). (מסתבר שעם ישראל הרגיש שהוא הולך על יבשה ולא על קרח. הוכיח לנו תלמיד יקר שזה היה ממש כמו אדמה, שהרי למצרים היה בוץ. וצריך עיון דברי האוה"ח ועדיף שלא להזכירם, ולפי זה צריך עיון מה מטרת הרוח, בכל הלילה. אך בשירת הים "קפאו תהומות מסבירים גם הדעת זקנים והספורנו שתחתית הים הוקפאה, וא"כ אין זה דעת יחיד. ואולי צריך לומר שהיה זה חלק מהנס שהקרח נהפך לבוץ, ולא היה זה קרח רגיל. ונרא שהפירוש "קפאו תהומות מסתדר גם לפי רש"י, כי קשה על דברי רש"י מה הקשר הפסוק הזה להכאת המצרים, הרי זה עוסק בקריעת הים. אלא שלפי הסבר הספורנו מובן – עיקר הפסוק בא לומר שהמים התחתונים קפאו לטובת עם ישראל, אלא שרש"י מוסיף שדבר זה בסוף גרם למצרים שכל פעם שנפלו למטה נפלו לקרקעית ים כואבת מאוד שאינה בוצית אלא קרח. וחשבתי לתרץ שאולי מה שנהיה בוץ היה זה עוד מחוץ לים, ולא נראה. [↑](#footnote-ref-36)
37. הרחבה: שאלתי את דעת התלמידים האם עם ישראל היו בים או ביבשה? היו שאמרו כך והיו שאמרו כך, וכך היה יותר קל לי להסביר שהיו בים, כזה שנהפך ליבשה. [↑](#footnote-ref-37)
38. נחלקו הדעות בין החברים ששאלתי האם גם כאן עושים ניגון של בית כנסת, כדאי לברר. [↑](#footnote-ref-38)
39. כך פשט הפסוקים. החזקוני אומר שבגלל החושך של הענן הם לא שמו לב שהם נכנסים לתוך הים. וכן הוא במדרש. [↑](#footnote-ref-39)
40. הרחבה: מה זה אשמורה? ראינו איך כדור הארץ מסתובב סביב השמש, ואיך לאט לאט אנו מתחילים לראות איך השמש זורחת וכו'. איך יודעים מה השעה? לפי מיקומה של השמש. יש דרך יותר טובה – שעון שמש, עם מקל ולפי הצל. מה קורה ביום מעונן? אי אפשר כל כך לדעת, פעם בטעות התפללו ערבית של שבת, ואמרו להם שבגלל שזה ציבור אז הם לא צריכים לחזור ולהתפלל. מה עושים בלילה? באמת אי אפשר לדעת, אך קצת אפשר לדעת לפי הנביחות של הכלבים, התרנגולים, התינוקות שיונקים. אלו הם 3 אשמורות. [↑](#footnote-ref-40)
41. הוספה: למה לא כתוב "ויאמרו"? אולי כי קל לנצחם כמו אחד. [↑](#footnote-ref-41)
42. תשע"ג: ילד שאל: א"כ היה צריך לכתוב "כי ד' נלחם בנו", הזכרנו את המדרש שזה בא לרמוז על כך שגם המצרים במצרים נענשו. [↑](#footnote-ref-42)
43. באוצר מפרשי הפשט כתוב בשם הרא"ש: "כוונתו להדגיש שקריעת ים סוף לא נעתה על ידי המטה אלא ע"י משה בעצמו", מזה משמע שלא עשה עם המטה. [↑](#footnote-ref-43)
44. דברים מיוחדים לשירת הים: א. אמרתי להם מראש שאפשר לזכור בע"פ, ואכן שרנו הרבה פעמים את שירת הים (התחלתי סיפור עם המילה 'אז' ואז כולם התחילו לשיר, יצאנו לטייל וכולם שרו). ב. אמרנו את שירת הים בפסוקי דזמרא, ביום הראשון אף עם ברכות פסוקי דזמרא. ג. מפסוק י' שרנו את הניגון המיוחד שעושים אצל הרב ליאור ועוד. ניגון בין כל פסוק. ד. היה מרי דפסוקא לפסוקים – מישהו שמסביר את הפסוק ע"פ טקסט כתוב. ה. כשכבר ידעו בע"פ את השירה, יצאנו לחצר, הם עמדו ב2 שורות זו מול זו ונתנו ידים (ים סוף), אח"כ הים נחלק, וכל טור נתן ידים אחד לחבירו. כל פסוק שכולם שיננו יצא ילד מתחילת הטור עבר את ה'ים' ועבר לצד השני. בסוף אני עברתי בתור מצרי (סוס) והים נסגר עלי. ו. מילים נרדפות. ז. חידות – פסוק קצר וארוך. ט. כדאי גם לשיר את שירת הים במנגינה ספרדית. [↑](#footnote-ref-44)
45. שינויים בין ההסבר שלי לשל הרב נחום: עזי – העז שלי. ה' שמו – מלחמתו נעשית רק בשמו – ברצונו ובמחשבתו, הוא רוצה והמלחמה נעשית. במים אדירים – במים העמוקים. נורא תהילות – שצריך לירא (אני הסברתי שיראים). עם זו קנית – חיבבת. מכון לשבתך – המקום שמכוון מול מקום מושבך בשמים. כי בא סוס פרעה – עם ישראל מסכם שהשירה הזאת נאמרה כאשר ... [↑](#footnote-ref-45)
46. מקור. [↑](#footnote-ref-46)
47. פתיחה: להראות לילדים מתיקון קוראים איך נראית השירה. אפשר להראות שירות נוספות. [↑](#footnote-ref-47)
48. פתיחה: אמרתי לכולם לחשוב על משפט של אמירת תודה על הטיול. ואח"כ היו צריכים להגיד מילה אחר מילה כולם יחד. ויצא בליל מילים. כך ראינו איזה פלא הוא זה שכל עם ישראל אומר שירה כל כך ארוכה בדיוק אותם מילים כמו אדם אחד. [↑](#footnote-ref-48)
49. לעומת נביאים שהם 'מדמים', כאן הם ראו (רש"י כפשוטו בשם משכ"ל). [↑](#footnote-ref-49)
50. הרב נחום: ד' שמו – ומלחמתו נעשית רק בשמו – ברצונו ובמחשבתו, הוא רוצה והמלחמה נעשית. [↑](#footnote-ref-50)
51. וברש"י כפשוטו מבינים – השרים שכולם מובחרים, ואיני מבין למה להבין כך ברש"י. [↑](#footnote-ref-51)
52. תשע"ד: הזכרנו את רש"י שהם טבעו בתוך טיט [↑](#footnote-ref-52)
53. עיון: אפשרות נוספת שיותר נכנסת בו הוא מה שכתוב במדרש שכל טוב: אנו משבחים אותה בכח שלה. אלא שלקמן "במים אדירים" לא נכנס ההסבר של שבח, לעומת זאת כח וגבורה פחות מתאים למושג אדרת שנער. וצ"ע. [↑](#footnote-ref-53)
54. תשע"ד: זו רוח הקדים (שילוב רש"י וספורנו) [↑](#footnote-ref-54)
55. צ"ע אם להסביר את זה שזה עושה את הדבר מידי ציורי. ואולי יותר נכון לומר שהכעס של ד' גרם לעשות את קריעת ים סוף, שזה להערים את המים. [↑](#footnote-ref-55)
56. תשע"ג: והיה הקב"ה חובט את המצרים בקרח. [↑](#footnote-ref-56)
57. לב הדבר – זה עיקרו ותוקפו של הדבר, וזה אמצע הים, שם נמצא תוקפו של הים (רש"י כפשוטו). [↑](#footnote-ref-57)
58. רש"י: לשון 'הפחה', מסביר רש"י כפשוטו בשם הרמב"ן – ש' וב' מתחלפות, וכאילו כתוב 'נשבת'. [↑](#footnote-ref-58)
59. היה אפשר להסביר בכעסך, אך רש"י לא הזכיר כן, ונראה שכאן הכוונה כפשוטו. [↑](#footnote-ref-59)
60. הרב נחום: במים העמוקים. [↑](#footnote-ref-60)
61. ציטוט: ההוא דנחית קמיה דר' חנינא אמר האל הגדול הגבור והנורא והאדיר והעזוז והיראוי החזק והאמיץ והודאי והנכבד המתין לו עד דסיים כי סיים א''ל סיימתינהו לכולהו שבחי דמרך למה לי כולי האי אנן הני תלת דאמרינן אי לאו דאמרינהו משה רבינו באורייתא ואתו אנשי כנסת הגדולה ותקנינהו בתפלה לא הוינן יכולין למימר להו ואת אמרת כולי האי ואזלת משל למלך בשר ודם שהיו לו אלף אלפים דינרי זהב והיו מקלסין אותו בשל כסף והלא גנאי הוא לו. ברכות לג. מסביר העמ"ד שאנו איננו מבינים את הנפלאות שד' עושה, וזה כוונת המשך הפסוק "עושה פלא" – כיוון שד' עושה פלא אנו יראים מלהללו. [↑](#footnote-ref-61)
62. הרחבה: לעשות פו על ילד ובלי שיראו לדחוף אותו. או לעשות כאילו אני דוחף אותתו רק עם אצבע אחת. [↑](#footnote-ref-62)
63. מקור. ברש"י כנקמה למה שעשו לאפרים, ונ"ל שעדיף לא להזכיר הסיפור עם אפרים. [↑](#footnote-ref-63)
64. הרב נחום: העם שחיבבת, כמו חפץ שקונים כי רוצים אותו. [↑](#footnote-ref-64)
65. הסבר זה ל'קנית' ע"פ רבינו בחיי, אבע"ז ובעה"ט, בצירוף דברי רש"י הקדוש [↑](#footnote-ref-65)
66. הרב נחום: המקום שמכוון מול מקום מושבך בשמים. [↑](#footnote-ref-66)
67. מקור. [↑](#footnote-ref-67)
68. הרב נחום: השירה הזאת נאמרה כאשר... [↑](#footnote-ref-68)
69. תשע"ג: [ילד שאל – והרי אסור לשמוע נשים שרות? אז אמרתי שזה היה רחוק ולהיפך רואים את הצניעות שכ"א שר לעצמו. והוספתי – שירה זה לא בניגון. אך הוא הוכיח מזה שהיה להן תופים שהן שרו. אמרנו שיכול להיות שאחרי כל פסוק הן שרו ניגון, דאל"כ איך היו שומעות מה הן אומרות, התופים היו מפריעים]. [↑](#footnote-ref-69)
70. פתיחה: שאלתי ילדים: איך אומרים הסידור שלי, השולחן שלי? איך אומרים הכיפה שלי, כיפתי. למה? כי זה יותר קל. אח"כ שיננו את הפסוקים והם עצמם הצליחו לעלות על המיליה הקשורה – מרתה. אך גם בזה שאלתי – מה פירוש המילה מרתה, גם זה היה צריך הסבר. [↑](#footnote-ref-70)
71. לא מדויק. [↑](#footnote-ref-71)
72. תשע"ג: אמנם עדיין הם לא מצווים לעשות אותם כי עדיין לא ניתנה התורה, אך ד' רוצה שכבר יוכלו ללמוד תורה – הלכות שבת, פרה אדומה, וכל מיני דיני ממונות. [נראה יותר להבין בדברי הרמב"ן שהם קיימו מצוות שבת, אך לא מצד חיוב אלא הרגל, כמו שאברהם אבינו קיים את כל התורה]. [↑](#footnote-ref-72)
73. הרחבה: דיברנו על עונש הנחש שאין לו תפילה לד', ולעומת זאת ארץ ישראל "למטר השמים תשתה מים". סיפרנו סיפור לא לגמרי קשור: ילד בן 7 ההורים שלו נותנים לו הכל והוא חושב שמגיע לו הכל ולא אומר תודה, ההורים מנסים להסביר לו וזה לא עוזר, אז הם הולכים ליעוץ ואומרים להם לא לתת לילד. הילד לא מקבל אוכל והוא רעב, בתחילה מבקש לא כראוי עד שלומד איך מבקשים ולומד שהכל מהוריו. אח"כ לא מביאים לו מעל וקר לו וכו'. [↑](#footnote-ref-73)
74. תשע"ג: – רוב עם ישראל דיבר בנעימות. רק היו חלק שדיברו לא כמו שצריך, ורק חלק בקשו גם בשר. ואיני יודע מה המקור, להיפל כתוב בפסוק כל עם ישראל. [↑](#footnote-ref-74)
75. תשע"ג: וזה ירד כמו מטר (אבע"ז). [↑](#footnote-ref-75)
76. תשע"ג: תיארנו משפחה עם כמה ילדים שלא יודעת אם מחר יהיה להם מה לאכול. מה הם עושים? האם הם יסמכו על ד' שיוריד גם מחר מן?! זהו ניסיון, בו ברור שעם ישראל יאמין בד' ויבטח בו. הקב"ה יודע שאנו נעמוד בניסיון, ורוצה שע"י הניסיון הזה נתגדל עוד יותר. [↑](#footnote-ref-76)
77. תשע"ג: זה זמן לא נח, לבשל בחשך, ולאכול מאוחר [ילדים שאלו – אפשר לחכות עם זה למחר? אמרתי – זה פחות טרי], כיוון שלא היה להם לבקש (שהרי אפשר להסתדר בלי, וגם יכלו לשחוט הבהמות). [↑](#footnote-ref-77)
78. תשע"ג: [הזכרנו את המדרש שלרשעים זה היה כמו קוצים] [↑](#footnote-ref-78)
79. צ"ע האם היה במדבר זבובים. [↑](#footnote-ref-79)
80. תשע"ג: כמו חתיכת עץ מגולה שמתחתיה נמצא חלק מבהיק, כך היה המן מבהיק ביופיו. [↑](#footnote-ref-80)
81. ? [↑](#footnote-ref-81)
82. (רש"י מביא שקודם הסריח ואח"כ העלה תולעים). [↑](#footnote-ref-82)
83. קצת בלבל אולי כדאי להשמיט, כי מישהו חשב שזה שיש תולעים זה טבעי. [↑](#footnote-ref-83)
84. אולי עדיף לא להזכיר זאת, פשוט עברו על דבר ד' שלא לצאת ביום השביעי. כי לא ברור שהיה להם את כל פרטי הדינים, ובאמת יותר משמע שלא היה להם פרטי הדינים כי אם כן מה חידש משה במצווה זו. הרי אסור לטלטל המן? וצ"ע מה ניתן להם במרה. [↑](#footnote-ref-84)
85. אפשרות נוספת: כדי שתראו את קדושת השבת. [↑](#footnote-ref-85)
86. תשע"ג: והרי כתוב שלא שינו את לשונם? אולי חלק מהמילים כן נכנסו. [↑](#footnote-ref-86)
87. לדעת הרשב"ם מפסוק ל"ג. הרב יהודה אמר שאולי גם רש"י סובר כן. [↑](#footnote-ref-87)
88. חז"ל מצאו בספר ירמיהו את השימוש לדורות שנעשה במן. כך נאמר בספר ירמיהו :"הַדּוֹר אַתֶּם רְאוּ דְבַר יְקֹוָק הֲמִדְבָּר הָיִיתִי לְיִשְׂרָאֵל אִם אֶרֶץ מַאְפֵּלְיָה מַדּוּעַ אָמְרוּ עַמִּי רַדְנוּ לוֹא נָבוֹא עוֹד אֵלֶיךָ":  [ירמיהו פרק ב פסוק לא]  חז"ל דייקו מהמילה 'ראו', שירמיהו הראה להם את צנצנת המן. כך נאמר ב'מכילתא' :"ותן שמה מלא העומר מן והנח אותו לפני ה' למשמרת לדרותיכם....רבי אליעזר אומר לימות ירמיה הנביא שבשעה שאמר ירמיה לישראל מפני מה אין אתם עוסקין בתורה אמרו לו במה נתפרנס באותה שעה הוציא להם צלוחית של מן ואמר להם הדור אתם ראו דבר ה' וגו' (ירמיה ב לא) אבותיכם שהיו עוסקין בתורה ראו במה נתפרנסו אף אתם אם תעסקו בתורה הקדוש ברוך הוא יפרנסכם מזה..." [↑](#footnote-ref-88)
89. פתיחה: לשנן את הפסוק ביהושע, סוף פרק ה'. אפשר אח"כ לשנן פה בטעמי נביא. [↑](#footnote-ref-89)
90. תשע"ד: שזה לפני ארץ כנען, זה היה ביום פטירת משה רבינו. יש פה סתירה בפסוק? הכוונה היא: עד ז' אדר, יום פטירת משה רבינו (שהרי המן בזכות משה היה) ירד המן, ועד ט"ז ניסן אכלו את השאריות של המן, עד שיכלו לאכול מן התבואה החדשה, כמבואר ביהושע. וכך היה זה בדיוק 40 שנה. (אמנם המן התחיל לרדת רק בט"ז באייר, אך מט"ז ניסן בשנה הראשונה אכלו את שארית הבצק וטעמו טעם של מן). הרחבה: כתבתי על הלוח את כל הזמנים: ט"ו ניסן – יצאו ממצרים וטעמו טעם של מן. ט"ז אייר – התחיל לרדת המן. ז' אדר – נפטר משה ונפסק המן, אך המשיכו לאכול משאריותיו. ט"ז ניסן – לאחר כניסתם לארץ, אכלו מן התבואה החדשה. [↑](#footnote-ref-90)
91. פתיחה: פתחנו במסעי. וראינו שיש כמה מסעות גילינו שהמסע הבא הוא בהר סיני. היתה זו הזדמנות לעשות חזרה על כל המסעות שהיו עד כה. [↑](#footnote-ref-91)
92. הרחבה: סיפרתי שמשהו שעשו במאוחדת לא מצא חן בעיני, התקשרתי, ואם הייתי מתחיל לכעוס על המזכירה – היא הייתה אומרת לי – מה אתה רוצה ממני לא אני קבעתי את זה. [↑](#footnote-ref-92)
93. צ"ע פשט הפסוקים שיש פה שני עניינים "מסה ומריבה" ולכן נקרא המקום בשתי שמות. [↑](#footnote-ref-93)
94. תלמידים תשע"ו: למה כתוב בתחילה לשון יחיד, אח"כ לשון רבים ואח"כ שוב לשון יחיד. [↑](#footnote-ref-94)
95. צ"ע אם להסביר כך, או כמו שכותב האבע"ז תעבור בשביל לקחת את הזקנים שזה יותר הפשט. [↑](#footnote-ref-95)
96. וזה מה שכתוב "ההופכי הצור אגם מים". [↑](#footnote-ref-96)
97. הרחבה: [רשמנו את בני שם חם ויפת וראינו שעמלק הוא הכי הכי קרוב לעם ישראל ודווקא הוא היה זה שהתנגד]. [↑](#footnote-ref-97)
98. הפעלה: היינו לפני פורים, אז מחינו את עמלק תוך כדי שינון. יותר מזה עשינו בסיום עצממו שילדים הביאו כלי הקשה ומחינו לגמרי את עמלק. [↑](#footnote-ref-98)
99. הפעלה: רוצים לראות שהידים נהיים כבדות? כמה זמן תצליחו להרים את הידים תוך כדי שינון? שיננו 5 פעמים את הפסוקים!! רוב הילדים עוד הרימו. [↑](#footnote-ref-99)
100. הרחבה: מי עוד תמך את הידים? יוסף. [↑](#footnote-ref-100)
101. הרב נחום: בקביעות בהרמתם. [↑](#footnote-ref-101)
102. צ"ב מי זה 'עמו'? [↑](#footnote-ref-102)
103. הדפסה לחוברת: 12,1,2,11,10,3,4,9,8,5,6,7 שתי עמודים לגליון הפוך בצד הקצר. [↑](#footnote-ref-103)